Kalo sarapan kagak ada apa-apaan, di sini banyak banget tukang roti yang lewat. Ada tukang roti tawar ama roti isian. Sekarang ini ada tukang roti yang katanya roti anget. Saban lewat gegeroannya pasti roti anget. Harganya juga murah banget, cuman dua rebuan. Kapan hari pernah beli. Lantaran murah gitu, beli sekalian borong. Cuman, jadinya kagak abis buat seharian. Pas 2 hari lewat mau dimakan lagi. Eh, malah udah bejamur. Kagak nyadar cepet banget bisa busuk gitu. Roti biasa bisa ampe 3 harian. Ini baru 2 harian aja udah begitu. Geli banget liat warna jadi abu ama bejamur gitu. Kagak ampe dibuka plastiknya, langsung buang aja dah.


Arif Rachman Arifin sêlaku têrdakwa obstruction of justice kasus pêmbunuhan têradêp Brigadir Yosua ngakuin dirinyah ngêri diancêm ama Ferdy Sambo. Hal ênih disampèin pada sidang pêrintangan pênyidikan di Pêngadilan Nêgêri Jakarta Sêlatan, Jumat, 13 Januari 2023. Sêbêlonnyah kuasa hukum têrdakwa Arif Rachman nanyain antara intêrpal waktu wayah nonton CCTV ama wayah dipêrèksa ada rêntan waktu nyang lumayan lama sêhingga kuasa hukum nanyain apah nyang nyêbabin dirinyah ora nyêritain kêbênêran dari pêristiwa onoh. Ngêdapêt pêrtanyaan bêgonoh, langsung bè Arif Rachman ngêjawab dirinyah ngêri diancêm ama Ferdy Sambo. Mênêngnyah mantan Wakadèn B Ropaminal Divpropam Polri ênih ngêja hakim Akhmad Suhel nyêbut bahwa ngêliat kêjujuran dalêm diri Arif Rachman.


Waktu smp tuh aye pernah ditinggal sendirian di rumah, karena orang tua tuh lagi ada acara di luar kota. Mao kaga mao ya ngapa-ngapain tuh sendiri, sialnye lagi tuh aye pas sekola lupa bawa duit, mana tenggorokan kering banget lagi dah. Akhirnye aye nyari tuh di sela-sela tas kali aja ada recehan nyang nyempil gitu. Awalnya tuh udeh nyerah, pulang juga bakal jalan kaki. Eh tiba-tiba kaya ketemu harta karun ada duit 20 rebu di dalem kantong rok. Pas aye inget-inget lagi tuh duit teryata duit tabungan nyang tau-tau ilang. Akhirnye, kaga cuma bisa beli minum, beli jajan ama ongkos pulang juga masih banyal lebihnye.


Kasus pisah rumah tangge atawa cerai di Indonesia balik lagi ngelonjak. Kalo diliat dari laporan Statistik Indonesia, jumlah kasus cerai di Tanah Air capai 447.743 kasus pade 2021, ningkat 53,50% dibandingin tahun 2020 nyang ncapai 291.677 kasus. Laporan eni nunjukin kaum bini lebih banyak gugat cerai ketimbang lakinye. Sebanyak 337.343 kasus atawa 75,34% kasus cerai terjadi nyang disebabin cerai gugat, ntu perkare nyang gugatannye diajuin ame pihak bini nyang ude diputusin ame Pengadilan. Kalo diliat kasus cerai paling tinggi 2021 ade di Jawa Barat, ntu sebanyak 98.088 kasus. Diikuti ame Jawa Timur ame Jawa Tengah, ade 88.235 kasus ame 75.509 kasus. Salah paham ame saling selingkuh nyang bikin kasus cerai paling lonjak pade 2021, ntu sebanyak 279.205 kasus.


bu saya didiagnosa sakit Jantung selama 2 tahun oleh dokter. Pernah diopname 3x di RS khusus Jantung di kota saya, yg biaya rawat inap perhari nya melebihi biaya kamar kelas VIP di RS biasa. Sebelumnya beliau didiagnosa penyakit paru, hingga rutin kontrol tiap bulan ke RS khusus paru. Saya tidak begitu paham kronologi proses mengenai ini, karena saat itu saya tengah kuliah di Bandung, saya cuma dikabari bahwa mama sudah 2 hari dirawat di RS. Mama saya yg paling parahnya cuma sakit kepala, tiba-tiba diopname di RS, jelas membuat saya kaget. Segera sore itu saya pulang dengan bus terakhir menuju kota saya. Bapa cerita, katanya mama anemia. Mama memang dari dulu darah rendah. Tante saya (adik bapa) yg seorang bidan, biasanya cukup memberi obat tambah darah. Kemudian mama sembuh.


Tingkat emosi tiap orang memang berbeda-beda. Ada orang yang bisa mengendalikannye emosinye dengan baik, tetapi ada juga orang yang gampang marah atau tersulut emosinye. Marah sebenernye adalah emosi yang normal, sama halnye seperti menangis atau tertawa. Namun, bila kamu mudah sekali marah, bahkan tanpa sebab, kondisi ntu kagak hanya dapat berdampak buruk bagi orang-orang di sekitar kamu, tetapi marah tanpa sebab juga bisa menjadi pertanda dari kondisi kesehatan tertentu. Seseorang marah biasanye disebabkan oleh berbagai hal, misalnye karena tersinggung, merasa tidak adil, kecewa, dan sebagainye. Namun, beberapa kondisi kesehatan tertentu kadang-kadang bisa memicu seseorang untuk marah walaupun kagak ada penyebabnye. Salah satu penyebabnye orang marah tanpa sebab adalah hipertiroidisme. Ntu adalah kondisi kesehatan di mane kelenjar tiroid  memproduksi hormon tiroid terlalu banyak. Hipertiroidisme lebih sering dialami oleh wanita. Hormon tiroid adalah hormon yang mengendalikan sistem metabolisme dalam tubuh kamu. Bila jumlahnya berlebihan, hipertiroidisme dapat menyebabkan kamu gelisah, gugup dan sulit berkonsentrasi. Menurut Dr. Neil Gittoes, seorang ahli endokrinologi di University Hospital Birmingham, hipertiroidisme adalah alasan seseorang mudah marah, bahkan tanpa sebab.


Pernah waktu itu kondangan, ke temen sekolah yang udah lama banget jarak lulusnya. Pas lagi mau pulang, tau-tau ada gerombolan temen yang dulunya satu ekskul. Pas jia senyum nyapa “hey” sembari meluk. Cuman, jia kagak manggil nama. Kita sambut tegorannya jia pake nyengir sumringah. Abis itu, coba manggil namanya atu-atu, biar dikira masih inget. Eh, pas abis manggil namanya, langsung jalan. Kagak jauh, langsung inget, itu nama jia. Cuman itu nama tengahnya. Jia kagak pernah dipanggil pake nama yang itu. Selama di sekolah siapa aja manggilnya pake nama depannya jia. Pas inget begitu, langsung narik temen jalannya cepet. Terus cerita, tengsin banget rasanya. Pengen mabur cepet-cepet.


Elu pernah kagak, asal nyeletuk, tapi ternyata suara elu kekencengan? Aye pernah asal nyeletuk dan aye asal nyeletuknye di kelas pas lagi kegiatan seminar. Pas aye lagi nyeletuk, suasana kelas lagi sepi, Cuma pembicara yang bersuara, tapi ternyata aye ngecelos gitu aje nyeletuk dengan suara yang kagak pelan sampe-sampe kedengeran banyak orang. Wajar aje aye malu kan, soalnye aye berbuat salah, ditonton atau didengerin banyak orang, dan bahkan didenger sama si pembicaranye juga. Jelas aje aye juga makin malu karena diketawain sama seisi kelas akibat keteledoran aye buat nyeletuk pas lagi sunyi dan kagak bisa ngontrol volume suara sampe akhirnye kedengeran banyak orang.


Kagak pernah kelintas di otaknye Rena kalo abangnye yang merupakan sisa satu-satunye keluarga yang die milikin akhirnye meninggal dan ninggalin die sendirian di bumi enih. Padahal abangnye janji buat selalu nemenin Rena. Tapi kagak taunye abangnye ingkar janji dan ninggalin Rena sendirian di dunia enih tanpa seorang keluarga pun. Rena dan abangnye entu dua-duanye tinggal di panti asuhan. Tapi entu panti asuhan kagak taunye hobi manfaatin para entu anak di sono. Akhirnye abangnye Rena dan Rena kabur. Mereka udeh terbiasa saling bergantungan. Tapi sekarang Rena tinggal sendirian. Rena sedih bener karena ditinggal mati abangnye, yang merupakan satu-satunye anggota keluarganye die.


Bêbêrapah orang tertentu ada nyang amat takut buat ngêgunain kamar mandi umum nyang dikenal dêngan istilah shy bladder syndrome atau paruresis. Ketakutan nyang aneh ênih ngêja penderitanya sulit beraktivitas di luar rumah. Shy bladder syndrome udah mempengaruhi sekitar 17 juta orang Amerika, penderita sindrom ênih biasanya bakal berusaha sekuat tenaga buat menahan diri dari buang aèr kêcit atau gêdè wayah berada di têmpat gawè, sekolah atau wayah menjalani aktivitasnya. Pada dasarnya shy bladder syndrome ênih adalah suatu gangguan kecemasan. Karna adanya kecemasan nyang terus menerus ditambah dêngan rasa malu, mangka seseorang bakal mengecangkan otot sfingter urin nyang bakal menjaga ketat agar urin ora keluar. Keharusan bagi otot sfingter buat menekan ênih dilakuin di bawah alam sadar ama bukan suatu pilihan. Ampè kini bêlon bisa diketahui dêngan pasti apah penyebab dari shy bladder syndrome. Laki-laki ama wadon diketahui memiliki jumlah nyang sama dalêm hal gangguan ênih.


Waktu SMP kan aye ikut ektrakulikuler paskibra, di situ tuh aye semangat banget dah, saking semangatnye ampe kaga ganti rok. Awalanye mah kaga ngapa karna rok aye kan lebar jadi ngelangkah juga masih enak. Cuman lama-lama karna tuh rok jaitannye juga kaga bagus ya eh di lempengan jaitan die robek. Et malu banget dah mana lagi banyak kakak kelas nyang nontonin lagi. Untungnye aye celana panjang daleman. Buru-buru dah aye lari ke kamar mandi karna kaga tahan ama malunye. Untung dikantong megang hape dan untungnye lagi ada pelajaran olahraga jadi bisa pulang pake celana olahraga dah, dari pada pake rok robek malu banget ih.


Setelah 8 taun tau kalo punya sakit hernia tuh si Babeh kaga mao nyang namanye ke rumah sakit acan-acan. Die lebih milih disengkakkin ama tukang urut yang kaga ada perubahannye pisan. Akhirnye tuh penyakit udeh bengkak gede dan tukang urut juga udeh kaga berani megang karna udeh harus dioperasi. Makan udeh kaga enak, tidur udeh kaga nyenyak, pokoknye makin lama si Babeh makin kurus gara-ngerasain tuh penyakit. Akhirnye pake strategi kite bawa ajak ke buat berobat tradisional, tapi kite malah taro di ugd, pas nyampe ugd mesti buru-buru dioperasi karna udeh kena sistem pencernaan. Keadaan nyang udeh kaya gitu si babeh masih nawar lagi pengen dikasih obat aja trus pulang.


Setelah ketahuan bersalah, perlihatkan rasa sesal. Entah kamu bener-bener menyesal atau kagak, gunakan bahasa tubuh yang menunjukkan bahwa kite ntu menyesal karena menyontek. Jika kite membuat pengakuan sambil tersenyum manis, kemungkinan besar guru memberikan hukuman lebih berat agar kite merasa jera, dan kagak menyontek lagi. Ekspresikan perasaanmu dengan jujur. Menangislah jika kite merasa sedih, atau malu. Biarkan guru yang menegurmu memahami apa yang kite ntu rasakan. Mungkin die memberikan hukuman yang ringan jika melihat kite benar-benar menyesal. Berpura-pura tenang bisa menjadi bumerang sebab kite terkesan kagak jera sehingga perlu dihukum lebih berat. Alih-alih berdalih untuk membela diri, sampaikan alasan yang masuk akal, dan bisa dipahami agar guru atau konselor kagak menganggap kite ntu malas belajar, atau kagak tahu aturan. Contohnye, katakan kepada guru bahwa kite ntu takut gagal karena materi yang harus dipelajari ntu seabrek-abrek. Penjelasan ntu bukan alasan untuk menyontek, tetapi guru atau konselor bisa memahami motifnye. Berikan kesan positif dengan menyampaikan kepada guru bahwa kite ntu udeh belajar menjelang ujian agar beliau tahu bahwa kite ntu udeh mempersiapkan diri.


Punya hewan piaraan emang kaga dilarang, selamantuh hewan dirawat dengan bener ya sah-sah aje. Yang kaga boleh itu buang kotoran hewannye sembarang. Kalo mao buang kotoran hewan kudu dialasin ato ga dikasih plastik lah jadi biar orang kaga kena najisnye. Kotoran hewan kan pasti punya bau nyang kaga ngenakin, udeh gitu banyak bakterinya lagi. Jadi kudu diperhatiin juga cara buang nyang bae dan bener. Kan kasian nanti orang nyang buangin sampah, udeh sampah kotor, masa mao ditambahin ama kotoran hewan. Kite nyang mesti ngerti kalo pun itu udeh tugas dia, cuman kaga ada salahnye kite ringanin kerjaannye, karna kotoran hewan tuh orang-orang pasti pada jijik.


Kuliah di kampus impian yang terbaik di Indonesia, ya ntu universitas bergengsi baik di dalam maupun luar merupakan kedemenannye bejibun orang yang lagi pengen kuliah di negeri. Perjuangan untuk kuliah di kampus yang terbaik apelagi negeri emang kaga mudah. Di butuhkah perjuangan keras buat mendapatkannye kampus impian tersebut. Selain kite berjuang dengan cara belajar dan lainnye, kite juga harus berjuang dengan cara yang utamanye adalah doa, usaha tanpa doa sangatlah sia-sia. Saban hari kudu belajar keras biar nantinye pas ujian kerasa gampil kerjainnye ntu soal-soal. Dan ntu die selain kite usaha, kite kudu doa sama Allah biar nantinye kite ngerasa kaya pasrrah serahin sama Allah, kalo emang ntu hal udeh yang terbaik pasti Allah lancarin dan mudahin semuanye. Emang kalo kite gagal suatu hal kaya gitu kudu waktu buat kite bangkit.


Sêbagian orang lêbih sulit nêrima kêoraadilan dibandingin orang laèn. Hal ênih mungkin disêbabin ama adanyah pêngalaman buruk nyang pêrnah têrjadi di wayah lalu. Pêngalaman ênih ora sêlalu disadarin. Èmosi nègatip bisa kêmbali nongol wayah kita ngalamin situasi nyang sêrupa ama pêngalaman wayah lalu. Bisa dibayangin kalu hal ênih sêring ngêhantuin kita dalêm kêidupan sêhari-hari. Ênih bakal mêngaruhin pikiran kita dan ngêja kita mandang dunia dari sudut pandang nègatip. Bisa-bisa kita sêlalu idup dalêm kêsèwotan, kêkêcèwaan, disêrtain prustasi bêrkêpanjangan karna idup pênuh ama hal-hal nyang ora kêduga, têrmasup situasi kêoraadilan. Olèh karna onoh, ngalihin ènèrgi kêpada hal-hal nyang bisa dkêndaliin bakal ngêja pêrasaan kita lêbih positip kêtimbang nyimpên amarah ama dêndêm.


Ade seorang lelaki tertangkap video lagi di jalan waktu ntu engah berdebat, dan marah-marah karena kemacetan parah dan jalan yang becek akibat galian di Jalan PLN Raya, Gandul, Cinere, Depok, viral di media sosial. Dalam video yang diunggah akun Instagram, terlihat kalo lelaki ntu adalah Pasha Ungu yang juga mantan Wakil Wali Kota Palu mengenakan kaus berwarna putih dan celana pendek. Video ntu memperlihatkan Pasha Ungu sedang berdebat dengan seorang pekerja proyek lantaran jalan yang macet dan kondisi jalan penuh lumpur akibat proyek galian PLN di lokasi tersebut. "Pasha Ungu yang juga tinggal di kawasan Gandul ngamuk dengan adanya tanah berlumpur merah meluber ke jalan akibat proyek galian PLN," tulis akun @depokhari ini dalam keterangan video tersebut yang dilihat, Kamis (1/9/2022). Dalam videonya ntu, Pasha terlihat kesal karena proyek galian PLN menyebabkan jalan penuh lumpur dan kemacetan parah di kedua arah.


Pergi ke pusat belanja kaga ada abisnye sama yang namanye promo promo yekan. Apelagi kalo lagi ada PRJ Pekan Raya Jakarta yang diadainnye kalo pas Jakarta mau ultah aje, tiap taon dah ntu acara ade. Isinye macem bazaar yang bejibun ganyeman, baju, mainan, dan lainnye di jual dengan harga yang lagi murah, bejibun orang pade nyerbu dah ntu tempat buat nyari promonye. Mau yang muda ampe tua bangka pade nyerbu laki cewe juga sama aje. Pas di undi ada emak-emak yang dapet voucher belanja tas 200ribu rasanye giranh bener dah ntu emak, langsung dah diborong belanjaan yang die mau beli.


Peraturan untuk menggunakan masker sehubungan dengan penyebaran virus Covid-19 memang udeh mulai longgar. Namun, ada beberapa tempat yang masih mengharuskan para pengunjungnye menggunakan masker. Sayangnye, kagak semua orang bersedia mengikuti peraturan ntu untuk menggunakannye masker. Seorang pria ngamuk-ngamuk dengan pelayan resto lantaran pelayan, dan petugas keamanan resto ntu ngelarang si pria ntu masuk ke resto apebila si pria ntu kaga mau masker. Tapi pria ntu dengan sombongnye malah ngamuk, dan menghina para staf yang ada di resto. Sungguh miris, padahal yang buat aturan juga pemilik resto tapi yang kena para petugas. Lagipula pandemi belum benar-benar berakhir gaada salahnye juga pake masker tapi die malah kagak mau terima.


Pas lagi SMA sering banget, murid-murid kalo ngerjain peer malah di kelas. Pas waktu itu, ada satu peer pada lupa ngerjain. Kalo ngerjain dari awal udah kagak sempet. Jadinya, kompakan pada jiem-jiem aja. Eh, ada satu murid yang kagak ngomong-ngomong udah ngerjain. Ujug-ujug jia bilang ke guru, kalo ada peer dari kemaren. Gurunya ngelongok reaksi murid laen yang pada diem aja. Terus, nanya ke murid laen, ada peer apa kagak. Langsung pada ngejawab, kalo lupa banget ada peer itu. Guru yang ngeliat cuman atu murid yang ngerjain, langsung bilang, kudunya ngasih tau ke geroin ke temen-temennya. Jangan sendirian aja. Abis itu, sekelas pada ngetawain itu murid. Jia malah jadi tengsin. Eh, kagak lama, gurunya juga ngasih tau ke yang laen, kudunya nanya-nanya besok ada peer apa kagak. Jangan meneng aja.


Salah memanggil nama seseorang ntu merupakan hal yang sering terjadi. Kite mungkin malah suka mengalami kejadian ketika Ibu memanggil kite dengan menyebut nama semua anggota keluarga sebelum akhirnye menyebut nama kite dengan tepat. Jangan tersinggung dulu bila orang salah manggil atau nyebut nama kite, hal ntu terjadi bukan karena wajah kite mirip. Tapinye kesalahan memanggil nama ntu memang sering terjadi, tetapi nama yang salah ntu kagak dicomot sembarangan, melainkan mengikuti sebuah pola. Dalam laporan di jurnal Memory & Cognition, peneliti mengungkapkan bahwa ketika orang memanggil seseorang  dengan nama yang salah, mereka cenderung untuk memanggil orang tersebut dengan nama seseorang lain di dalam kelompok sosial yang sama. Atau, mereka memanggil dengan nama yang terdengar mirip.


Bisa dipahami, perasaan kecewa mungkin aje bakal timbul saat insiden pake baju samaan dengan orang yang kagak kite kenal ntu terjadi. Outfit yang udeh susah payah kite pilih ternyata kagak membuat penampilan jadi unik, dan beda. Meski usaha terasa sia-sia, kite kagak perlu melampiaskan kekecewaannye ntu tersebut dengan menyerang orang yang kembaran baju denganmu, ape lagi sampai membuatmu mengeluarkan kata-kata kebencian. Membencinye hanya bakalannye menguras energi, dan kite bakalannye justru akan tampak buruk jika marah-marah. Tenang aje, kembaran baju dengan stranger enggak seburuk ntu, kok. Selain kalangan artis seperti Jennifer Lawrence, kalangan bangsawan pun pernah mengalami insiden kembaran baju yang kagak disengaja. Tengok aje Ratu Letizia di acara penghargaannye sendiri, Premio Letizia Awards, pada Mei lalu. Siape bakal sangka, die kembaran baju dengan salah satu penerima penghargaan tersebut. Keduanye ntu sama-sama memakai midi dress dua warna hitam-putih dari Mango.


Masa bocah itu masa yang banyak banget pengalaman. Pas bocah ampir semua orang nyobain segala jenis maenan. Dari maenan yang ringan ampe yang berat. Dulu, pas bocah pernah maen deket got. Di got itu ada kembang yang cakep-cakep banget ama ngegoda buat dipotek. Udah gitu, di dalem got itu masih ada ikan-ikan yang kecit yang nyuri perhatian. Akhirnya, semuanya ngerubunin satu tempat itu. Ada satu bocah wadon, badannya kecit. Jia udah nongkrong deket got dari awal, jadi posisi nongkrongnya deket got banget. Pas itu, bocah laki ama wadon pada ngerubungin got itu. Bocah laki maen jorog-jorogan gitu. Gara-gara pada maen jorogan, bocah wadon yang deket got itu nyungsep. Posisi palanya masuk duluan ke got, langsung panik, nangis ampe segsegan. Abis dari kejadian itu, jia kagak mau lagi liat got. Tiap kali liat got, badannya udah geget kengerian. Cuman, pas gede pelan-pelan trauma itu ilang.


Aye dapet undangan dari salah satu perusahaan internasional yang beken bener sejak lama. Jelas aje aye girang. Tapi karena undangannye itu buat tahap rektumen tes Matematika dan Bahasa Inggris, aye jadi deg-degan bener. Terutama buat tes Matematikanye. Aye pun belajar beberape hari sebelum akhirnye tiba waktu entu tes. Terus pas aye liat soalnye, ternyata soalnye susah bener. Aye bener-bener bingung pas ngerjain soal Matematikanye. Ada yang aye bisa kerjain, tapi lebih banyak yang kagak bisa aye kerjain. Selama ngerjain sambil kebingungan, aye juga beberape kali ngehela napas saking kesusahannye. Tampangnye aye pas entu pasti culun bener deh. Akhirnye pas nyelesain entu tes, aye pun pasrah. Terus beberape hari kemudian, pengumuman lolos pun tiba. Ternyata aye kembali nemuin kegagalan. Aye yakin tampang aye pas entu bener-bener sedih karena kegagalan yang satu entu. Aye juga sempet nangis saking sedihnye.


Buat orang yang gampang ngeri, ada cara buat ngelawan rasa ngeri itu. Kita kudu lawan rasa takut itu. Kalo udah ngerasa takut, biasanya langsung lari tebirit-birit. Itu emang alami banget tiap orang pasti bakal bereaksi kayak gitu. Cuman, ngindarin rasa takut malah mangkin nambah bikin takut. Kalo bisa, kita adepin rasa ngeri itu, biar kita bisa nyari cara juga biar kagak kejadian rasa ngeri itu. Selaen itu, kita kudu ngeyakinin diri buat ngilangin rasa ngeri itu. Caranya, kita pikirin kalo setan yang dikasih tau ama orang-orang cuman dibikin-bikin, kagak nyata. Kalo kita cari tau lagi juga, setan yang di pelem-pelem bisa gebuk atawa ampe nyakitin. Kudu kita tanemin di pikiran kalo setan kagak bisa disentuh ama nyentuh kita. Jadi, mana bisa jia ngelukain orang.


Kampus Universitas Indonesia UI ntu salah satu universitas riset atawa institusi akademik paling kesohor di dunia nyang ngejar target nyang  tertinggi dalem hal penemuan, atawa nyang dikembangin ame difusi pengetahuan secara regional dan global. Dengan lebih dari 400.000 alumni dalam jaringan nyang kuat, UI terus maenin peran nyang penting di tingkat nasional sampe secara global. Kalo diliat dari penilaian Quacquarelli Symonds, UI ntu masuk kedalem kampus nyang ngasilin lulusan paling yahud di Indonesia nyang kompeten, inovatif ame juge efektif di lingkungan kerje masing-masing. Kampus UI terus ngadain kerjasama nyang aktif dalem jaringan internasional dengan banyak perguruan tinggi kesohor dunia nyang serupa ame juge banyak asosiasi pendidikan ame riset diantaranye: APRU (Association of Pacific Rim Universities), AUN (ASEAN University Network), and ASAIHL (Association of South East Asia Institution of Higher Learning) nyang sise dibilang tenar buat pionir atawa leader inovasi.


Pas aye magang, buat dinyatain lulus magang, aye harus lolos dua ujian sidang magang. Nah sebelom sampe di entu titik, selama magang beberape bulan, aye kudu ngerjain tugas-tugas magangnye aye dulu secara Work From Home. Jadinye selama magang, aye seringnye ngerjain beragam tugas magang sambil duduk depan laptop di kamar.Terus sekitar dua bulanan sebelom periode magang selesai, aye ngelakuin analisis kebutuhan dan bikin laporannye. Setelah nganalisis kebutuhan partisipannye aye dan selesai bikin laporannye, aye nyiapin materi buat presentasi terkait hasil analisis kebutuhan aye. Abis entu tiba saatnye buat aye ujian sidang hasil analisis kebutuhan di tempat magangnye aye. Semua ujian sidang magangnye aye juga daring, jadi aye cukup nyiapin diri buat sidang, pake baju formal, dan duduk depan laptop. Abis entu beberape pekan setelahnye, aye ujian sidang magang lagi di hadapan para dosen fakultasnye aye. Akhirnye aye di akhir masa magang, aye pun seneng bener soalnye aye berhasil lulus.


Puncak dari hal nyang seharusnya kaga kejadia ama orang nyang seneng ketemu idolanye itu ada namanye penyakit werther effect. Fenomena werther effect tuh paling bahaya karna fans tuh bisa ngikutin tindakan bunuh diri seseorang nyang dianggep udeh jadi panutan. Fans nyang ngalamin wether effect ngerasa depresi ditinggal ama idolanye ato fans itu tuh ngerasain paham ama nyang dialamin idolanye, trus si fans mao nunjukin nih kalo die setia trus ngikutin dah jejak idolanye. Cara fans bunuh diri juga sama ama idolanye, pas si fans tau idolanye bunuh diri mereka carit tau tuh sebab bunuh dirinye nah diikutin deh cara bunuh dirinye. Salah satu contoh nyang ade, berita ini diliat dari word.kbs.co.kr, nyang ngasih tau aktor Ahn Jaehwan bunuh diri nyanh hirup gas brisket trus diikutin dah tuh ama fansnye, ngeri kan jadi ati-ati deh.


Lolos masuk universitas negeri faporit emang pasti jadi impian semua siswa sma, selaen karna pendaftarannya gratis, seleksi ini tuh udah gapake nyang namanya tes. Seleksi lewat SNMPTN tapi nih bukan atu-atunye nyang buktiin tuh kalo kite mampu. Banyak jalur nyang bisa kite lewatin kalo kite mau masuk perguruan tinggi negeri. Buktinye nih, temen aye banyak nyang lebih pinter tapu kaga terima tuh SNMPTN, die mungkin emang pinter tapi saingan die nyang ikut banyak nyang lebih pinter lagi. Kaga lolos SNMPTN kaga perlu kecil hati, masih ade nyang namanye SBMPTN, ada Simak. Saban jalur masuk tuh ada kriterinyanye, trus ada kuotanye juga jadi harus cari jalan lainnye. Pepatah pernah bilang kan kalo banyak jalan menuju roma, nah Universitas Indonesia juga bukan atu-atunya nyang jadi tujuan, masih banyak Universitas negeri nyang bisa kite coba.


Pada suatu waktu ntu hari lagi ngelancong ke mall mau ngeloneng bareng sohib sohib, di ntu mall ada resto ganyeman yang baru banget dibuka, akhirnye kite semua barengan sama sohib sohib samperin dah tuh ke sono. Bener aje dong ntu resto lagi ngadain promo gitu seabrek abrek hadiahnye karena baru aje buka. Akhirnye ramean bareng temen dan bejibun orang ikutan ntu, dan akhirnye girang banget yekan bisa ngegaresin ntu ganyeman yang ajib dengan potongan harga, pastinye impian semua orang banget dah. Rasanye girang banget ngeloneng bareng sohib sohib sambil ngegares ganyeman kesukaan kite semuanye. Jadinye ngobrol berjam-jam kaga berasa deh udeh.


Si Nine takut bener pas mau dioperasi. Die bener-bener nyesel karena udeh jalanin idupnye secara asal-asalan dan sesuka hatinye. Die nyesel kagak atur pola idupnye, pola ngebadog, asupan badogannye, dan kagak atur pola tidur juga. Die nyesel kagak luangin waktu buat olahraga. Die nyesel selalu milih lakuin beragam kesibukannye dibandingin ngebadog, istirahat, olahraga, dan tidur yang cukup. Die nyesel udeh kagak peduliin rasa sakit di perutnye yang suka muncul dan nyepeleinnye sebagai sakit perut biasa. Die bener-bener nyesel. Die takut bener pas mau dioperasi. Die pengen puter ulang waktu supaye die bisa atur pola idup, atur pola badogan dan asupan badognye, serta atur pola tidurnye.


Impian guah adalah bisa bêgawè di kantor nyang bêrhubungan dêngan buku. Wayah ntu, sêkitar Agustus 2018, guah ngêdaptar posisi asistèn èditor di sêbuah kantor pênêrbitan têrnama nyang ada di Jakarta. Sêtêlah lolos bêrkas, guah diundang miluin tès bidang nyang diadain di kantornyah langsung, yakni di Palmèrah. Tès bidang dimulè jêm dêlapan pagi. Awal sampè têmpatnyah, guah ngêrasa sêpi êmên. Têrnyata, ora lama kêmudian ada  tanda-tanda orang nyang mao milu tès juga. Tès bidangnyah sêlêsè ngêjêlang ampir têngari bolong. Pêsêrta tes nyang nantinyah lolos tès bidang bakal dikabarin liwat surèl. Ora nyampè sêminggu, guah dapêt surèl dari SDM-nyah nyang ngabarin guah lolos tès bidang. Sêlanjutnyah, guah kudu miluin tahap wawancara. Wayah onoh, têrnyata guah diwawancara ama atasan sêkaligus SDM-nyah langsung. Wayah akhir wawancara, guah pun langsung ditanyain pêrihal gaji. Abis onoh, udah dah guah pulang. Kèk tumannyah, pêngumuman lolos atau oranyah bakal dikabarin liwat surèl. Sayangnyah, kali ênih guah bêlon bêrhasil.


Sewaktu kecil sering bener dah ikut-ikut lomba peragaan busana, aye girang enyak aye juga Alhamdulillahnye mau dukung. Mau yang di mall-mall sampe yang kecil-kecilan aye ikutin. Waktu ntu bertepatan sama hari kartinian tuh, diadain dah lomba peragaan baju kebaya. Seru bener persiapannye aye siapin punya kebaya putih dari encingnye enyak aye, terus ada kainnye juga buat roknye, tinggal cari aksesorisnye aje dah tuh di cari. Alhamdulillah ngubek-ngubek ke pasar baru nemu dah tuh macem-macem aksesorisnye, abis itu pergi dah pas hari H nye ke salon deket rumah buat didandanin. Seneng banget dah rasanye akhirnye bisa sesuai ekspetasi pengen gayanye percis kaya ibu Kartini. Pas di panggung berjalan dengan pedenye dah tuh, Alhamdulillah girang bener aye bisa menangin ntu lomba juara 1 bener-bener girang banget dah tuh waktu zamannye bocah.


Ngêrêsikin tai kucing mungkin ngêjadi bagian nyang paling ora nyênêngin. Tapi, wayah êluh udah ngambil kêputusan buat miara kucing, hal ênih kudu êluh lakuin dêmi kêsèhatannyah. Kalu ora dirêsikin, aroma ora sêdêp dari tai kucing bisa nyêbar kê sêluruh rumah. Hal pêrtama nyang kudu êluh lakuin adalah kêluarin padêtan kotoran ngêgunain alat sêkop ama sèblok kê jamban atau têmpatin pada têmpat sampah. Sêlanjutnyah, bung sisa isi kotak pasir kê têmpat sampah. Lalu, bilas kotak pasir nyang kosong ngêgunain sabun ama aèr nyang ngalir. Ada baèknyah buat ngêgunain sabun nyang bêaroma lêmbut ama bèbas dari pêwangi. Bêrikutnyah, sapu ubin di sêkitar arèa kotak tai sêbêlon ngêmbaliin kotak kotoran nyang rêsik. Kêmudian, isi kotak sampah dêngan pasir nyang baru.


Abis ngerengek ame Enyak Babeh selame sebulan penuh, akhirnye Doel dibolein buat melihara kucing di rumenye. Doel seneng bangat! Kucingnye masi umur 3 bulanan. Doel semangat beli-beli peralatan buat kucingnye, kek litter box, pasir, makanan, tempat makannye, duh, banyak, dah! Begitu ntu kucing akhirnye ade di rumenye, Doel seneng ajak die maen-maen. Dinamain Mayo ame Doel. Si Mayo aktip bener, demen lari ke sonoh ke marih, tapi sayangnye makannye dikit. Doel bingung, tapi die tetep nyoba buat ngasi makanan basahnye. Nah, lahap, dah, tuh, si Mayo. Abis makan, maen-maen lagi die. Waktu Doel tinggal molor, Mayo berak di litter box. Kagak lame, gegara Doel nyium bau-bau kagak enak dari pangkengnye, die keluar bari lelongo. Begitu nyampe depan litter box-nye si Mayo, die langsung oek oek ndiri. Bentuk beraknye aneh bangat, kagak kek nyang Doel suke liat di pinggir jalan. Beraknye Mayo jaoh lebi encer, terus warnenye cokelat mude. Baunye, buset, semerbak bener. Doel buru-buru nutup idung bari nangis dikit, terus mulai nyerok beraknye Mayo. Gini amat tenyate jadi babu, ye...


Kegagalan merupakan suatu hal yang paling kaga didemenin sama seabrek orang-orang. Ya iye namanye juga kegagalan, mane ade orang yang mau gagal dalam idupnye. Tapi mau gimanepun ntu harus tetap di jalanin dengan lapang dada, anggep aje pembelajaran idup karena kegagalan yang ade. Sewaktu aye masih di sekolah dasar, aye udeh menyusun rencana idup aye, ya ntu aye udeh nyusun mau sekolah di mane aje setelah lulus sekolah dasar. Aye udeh nyusun setelah lulus sekolah dasar lanjut mau kemane, ujian sekolah udeh kelar, lanjut ujian pengetahuan umum buat dapetin nem yang bagus biar bisa masuk ke sekolah impian. Tapinye, takdir berkata lain, aye kaga bisa dapetin sekolah impian aye. Pas udeh tau nilai nem aye, nem aye jeblok, sungguh sakit rasanye, emang kite makanye kaga boleh kepedean dulu jadi orang, aye terlalu yakin bisa berhasil akhirnye malah gagal, intinye kite harus selalu doa dan semangat untuk sukses.


Tia baru ajah pulang gawè jêm 11 malêm. Wayah lagi antêng-antêngnyah nyêtir, ujug-ujug diah ngêrasa jantungnyah dêg-dêgan ora karuan. Awaknyah go udah bêcucuran kêringêt dingin. Tia panik-sêpaniknyah karna diah pikir kêna sêrangan jantung. Tia langsung banting sêtir kê kiri tanpa ngimplêng spion lagi. Diah turun dari mobil sêmbari gêgêrawakan minta pêrtolongan. Untungnyah, di sêkitar sonoh masing ada orang. Tia diantêr ama abang-abang nyang lagi nongkrong mênuju UGD têrdêkêt. Bèrès dicèk, têrnyata kondisi jantungnyah sèhat. Doktêr ngasih tau kalu ênih adalah sêrangan panik. Awal tau, Tia kagèt. Soalnyah diah ngêrasa sèhat, ora lagi galau, madang ama molor cukup, sêrta ora lagi ada masalah kêluarga. Intinyah baèk-baèk ajah dah. Tibang ajah wayah onoh lagi banyak-banyaknyah gawèan ampè lêmbur baè. Murun onoh pêmicunyah kali, yak. Nyang pasti, sêrangan panik bisa nyêrang kapan baè tanpa kênal waktu. Akhirnyah, malêm onoh Tia dikasih obat pênênang nyang diminum kalu lagi kambuh.


Ditinggal mêninggal sodara, sobat, atau orang-orang nyang dicintain èmang bisa nongolin kêsêdihan nyang amat dalêm. Tapi, sêbagè mukmin, kita wajib nêrima sêgala kêtêtêpan Allah Swt. Dêngan bêgonoh, kita go bakal kêhindar dari sikap marah, êmpêt, dan ora rèdo ama takdir. Mêski bêgonoh, sêbagè manusia biasa, urup ajah kalu kita pèngèn mèwèk nètèsin aèr mata sêbagè tanda sêdihnyah ati kita ama bêpulangnyah sodara, sobat, atau orang-orang nyang kita cintain. Mèwèk sêbagè tanda kêsêdihan atas kêpêgian sêsêorang mêrupakan hal nyang amat manusiawi. Wayah mêrèka mêninggal, bolèh ajah nangis dêngan sarat tangisan onoh ora diiringn ama ngêninggiin suara, nyoèk-nyoèk kêrah baju, nabok-nabok pipi, atau sêjênisnyah.


Taun-taun sebelomnya ada emak-emak yang dateng, jia ngaku katanya pernah kenal sama emak baba, katanya jaman dulu pernah ngontrak di kontrakan emak. Setiap dateng, ada aja yang jia ceritain, ama sering ceritanya itu yang bikin kita kesianan. Cuman, rasanya sering banget jia dateng sembari bawa berita yang kayaknya sedih mulu. Masalahnya, emak sama sekali kagak inget ama emak-emak itu. Emak biasanya inget semua orang yang dulunya pernah ngontrak di sono. Masalahnya yang Ini, emak kagak inget sekali. Pernah, jia udah lama kagak dateng. Waktu itu, adek lagi sendirian di rumah, jia nelponin emak ama empoknya buat cepet pulang, soalnya ada emak-emak. Sembari nunggu emak ama empoknya, adek langsung ke belakang, pura-pura ngobrol ama tetangga. Lantaran jia juga takut sendirian gitu, jia bilang aja kalo abangnya lagi ke warung bentaran. Untungnya kagak lama emak ama empoknya udah nyampe rumah. Bagusnya, emak-emak itu kagak lama juga langsung pulang juga.


Sekitar sorean pas langit udeh mulai sedikit gelap, puding buatan empok aye udeh dingin di kulkas. Die pun motongin dan nyediain entu puding. Pas aye udeh dapet bagian aye, aye langsung nyobain entu puding buatan die. Pudingnye entu puding tiramisu, jadi warna pudingnye cokelat, di atasnye ada krim tiramisunye, abis entu ade serbuk kopinye. Nah pas aye udeh makan beberape suap, aye ngerasa kayak ada yang aneh gitu di pudingnye. Pas aye liat ke arah pudingnye, ternyata ada badan cicak di pudingnye aye, nyatu sama pudingnye, ada di tengah-tengah pudingnye aye entu badan cicak. Jelas aje aye jijik bener sampe mual karena ngebadog puding pake cicak! Entu bener-bener jadi pengalaman yang ngejijikin bener!


Ada seorang wadon yang idup ikut ama suaminya. Jia tinggal di deket rumah mertuanya. Kalo ngumpul jia ngerasa kayak dibedain banget. Pas udah punya anak, kalo lebaran juga rasanya kayak beda ama sodara yang laen. Pas anak-anaknya udah gedean, anaknya juga ngerasain yang sama percis, kayak kagak diopenin. Tiap dateng kayak orang kagak dieroin. Keseringan kayak begitu, jadi tiap mau nenamu ke ruamh sodara-sodaranya baba, anak-anaknya jadi kagak mau lama-lama. Pas udah tambah, rasanya jadi ogah-ogahan banget kalo ada acara. Rasanya buat masuk rumah sodara-sodara itu jadi takut, jadi gerasa asing banget. Rasa ngeri itu dirasain di rumah sodara itu aja. Jadi kayak ngerasa asing ama ngeri diperlakuin kayak sebelomnya.


Aye akuin emang aye jadi orang emang penakut banget dah, trus waktu kecil pernah akhirnye di boong-boongin tuh katanye setan tuh boongan kaga ada. Kebeneran nyang ngomong Enyak sendiri, cuma pas banget aye liat berdua juga ama nyak. Namanya bocah kan kaga ngarti ya trus nanya mulu akhirnye. Enyak juga kaga bisa ngasih alesan lagi, trus kebeneran pas ngaji boleh tuh nanya apa pak ustad, ya aye tanya aja langsung kan. Dari situ aye dijelasin kalo setan tuh emang ada, di Al-Quran juga dikasih tau, nah die tuh buat jadi pengganggu kite di dunia. Mangkanye kite disuruh buat taat ama perintah Allah.


Membuang sampah sembarangan ntu masih aje menjadi kebiasaan buruk yang hingga kini belum hilang dari budayanye masyarakat Indonesia. Salah satu tempat ntu yang biasanye digunakan untuk membuang sampah sembarangan adalah sungai. Kagak heran jika sampah di sungai menumpuk. Menumpuknye sampah di sungai memberikan dampak buruk bagi kehidupan masyarakat sekitar. Sampah menumpuk bisa membuat aliran air menjadi tersumbat, pemandangan rusak, dan paling parah adalah bisa mengakibatkannye banjir di sekitar area sungai. Berbagai cara dilakukan para pecinta lingkungan agar masyarakatnye lebih sadar dengan lingkungan sekitar. Mulai dari memberikannye ntu edukasi kepada masyarakat, dan memulai aksi langsung terjun ke sungai untuk membersihkan sampah yang menumpuk. Hal ntu seperti yang dilakukan seorang pemuda yang aksinye menjadi viral di media sosial.


Sêorang lanang bêusia 65 taun dêngan sêngaja batuk ama ngêludahin gêgarêsan di toko grosir di Kingston, Massachusetts. Lanang onoh dilumpuhin kê ubin olèh pêmbêli laèn sêbêlon polisi tiba di Stop & Shop. Saksi mata bilang lanang onoh amat agrèsip. Diah bahkan nyoba ninju sêorang karyawan nyang turun tangan sêudah ngêliat diah batuk ama ngêludahin produk. Karyawan onoh nanggêpin dêngan ngêgêbuk wajah lanang onoh. Lanang onoh kêmudian dijatohin kê ubin dêngan bantuan pêngunjung laènnyah. Rêkaman pidio ngunjukin lanang nyang bêlon dikêtauin idèntitasnyah onoh ditahan olèh tiga lanang laènnyah ampè polisi tiba. Produk nyang kêmungkinan têrkontaminasi udah dibuang olèh pêgawè. Area onoh go udah dirêsikin ama didisinpèksi dêngan baèk. Polisi nyang datêng kêmudian ngêbawa lanang onoh kê rumah sakit têrlêbih dulu pêranti ngêlakuin tindakan pêncêgahan sêbêlon dimintain kêtêrangan.


Waktu pulang sekolah juga. Setiap pulang selalu nungguin si ijo, kopaja setia selama sekolah. Hari itu tumbenan banget kopaja yang dateng dikit-dikitbanget. Udah gitu, sekalinya dateng, udah oenuh sesek kagak bisa masuk ke dalem. Akhirnya, ganti angkotan mirip kopaja, segede kopaja, cuman warna biru. Pas itu, jarang banget ini, lantaran kalo angkotan yang ini lebih banyak penumpangnya orang gawe. Pas naek, rasanya udah kagak nyaman banget. Pas di tengah jalan, ada orang yang udah ngetokin duit logamannya ke pintu kaca buat ngeberentiin. Cuman aneh, kok kagak berenti. Ternyata remnya blong. sopirnya mulai ngelambatin jalannya. Abis itu, tiap ada yang mau turun kudu sembari lari jadinya. Udah degdegan banget pegimana mau turunnya. Udah degdegan sepanjang jalan.


Elu pernah ngalamin ketakutan bener bakalan dimarahin karena udeh ngelakuin kesalahan? Aye pernah. Pas aye MABA, aye dan temen-temen seangkatannye aye diomelin dan disindir terkait kite kagak kagak ngerjain tugas dadakan. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Ternyata bener aje, temen aye yang bocorin. Jelas aje pas entu aye langsung panik ketakutan bakalan dimarahin dan dimusuhin sama temen seangkatan. Elu tau ape yang bikin aye ngerasa ketakutan kayak gitu? Ya soalnye kan aye udeh bocorin chat grup angkatan ke panitia walaupun aye kagak sengaja. Jadinye pas tau entu, aye pun kesel sama temen aye, sekaligus ngerasa bodoh, dan ketakutan bakalan dimarahin serta dimusuhin sama semua temen angkatannye aye karena entu kesalahan.


Manpaat nabung nyang utama puguh ajah buat ngêbantu ngantisipasi kêbutuhan nyang datêng ora kêduga. Dalêm kêuangan nyang sèhat, êluh kudu punya dana darurat nyang cukup. Gêdényah antara ênêm ampè dua bêlas kali pontên pêngêluaran rutin bulanan. Dana darurat bakal ngêbantu wayah ngêdadak nongol kêbutuhan ora kêduga nyang ora bisa ditanggung ama asuransi atau antisipasi kêilangan pêndapêtan karna kêna PHK. Dêngan nabung sêjumlah pêndapêtan buat dana darurat, êluh bisa ngêminimalisasi risiko kêjêbak pinjêman wayah nongol kêpêrluan ngêdadak. Mangkanyah, dalêm urutan prioritas, ngêmênuhin kêbutuhan dana darurat adalah hal utama nyang ora bolèh ditunda-tunda, yak. Bêgonoh êluh punya pêndapêtan, hal pêrtama nyang kudu êluh lakuin adalah nyisihin sêjumlah pêndapêtan buat ditabung sêbagè dana darurat.


Setelah aye dan keluarga aye yang laen beberape hari nginep di rumah neneknye aye, akhirnye tiba waktunye kite pulang. Nah aye keloter akhir pulangnye. Pas orang-orang lagi pade nganterin orang-orang yang mau pulang, aye di dalem rumah. Rumahnye sepi karena semua orang – kecuali aye – lagi pade di teras. Terus aye ngeliat ada botol selai cokelat di meja makan. Nah aye pun tergoda buat nyobainnye. Pas aye mau nenggak entu selai, kagak taunye sepupu aye dan babehnye muncul. Aye bener-bener ketangkep basah lagi ngelakuin sesuatu yang buruk atau jorok, ya entu nenggak selai dari botolnye. Terus aye ditanyain lagi ngapain. Asli, aye malu bener dah pas ketangkep basah ngelakuin hal buruk, ya entu mau nenggak selai dari botolnye.


Tiga bulan lalu, yakni akhir bulan Oktobêr, Nay ngêrasa bêrada di titik têrêndahnyah. Sampè-sampè Nay bêpikir kalu diah mati adalah jalan kêluarnyah. Sêlama sêminggu, Nay ora bisa pokus ngêlakuin apah-apah. Diah go ora napsu makan ama ora bisa molor. Alhasil Nay ngêrasa amat lêmês. Parahnyah, wayah kondisi Nay sêpêrti onoh, orang tua Nay têrus baè ngomongin masalah gawèannyah, padahal Nay udah muak ngêdêngêrnyah. Nay tibang bisa rêbahan di pangkèng sêmbari mêlongo saban ari. Dalêm kêadaan bêgonoh, Nay masih mao ngêlakuin pêrèntah orang tuanyah, tapi têtêp bè Nay diomèlin dêngan bêrbagè alêsan. Karna ujung-ujungnyah diah sêlalu diomèlin, Nay mangkin ngêri bêcêrita ama orang tuanyah.


Elu tau kagak, kenape orang seneng bener pas ade bayi baru lahir? Entah entu bayi punyanye ataupun sodaranye ataupun bayinye temen atau kerabatnye, tapi pasti nyenengin deh kalo ada bocah bayi baru lahir! Soalnye bayi entu gemesin bener! Elu tau kagak, selaen gemesin, ape aje yang bikin orang seneng sama bayi? Nah katanye sih hal-hal yang bikin orang jadi demen bener sama bayi entu karena bayinye senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye saking gemesinnye entu bayi baru lahir – mau entu bayi punyanye, bayinye sodara, bayinye kerabat, ataupun bayinye temen – bikin orang seneng bener deh!


Jika gangguan ntu masih juga berlangsung terus menerus, maka sangat mungkin menimbulkan penyakit pada organ yang berhubungan langsung dengan proses pengeluaran urin seperti ginjal, uretra atau kandung kemih. Namun ada beberape pilihan pengobatan yang bisa dilakukan untuk mengatasi masalah ini, ya ntu, terapi perilaku kognitif akan sangat bermanfaat dalam mengatasi hal ntu. Dengan cara ntu, seseorang dibantu untuk mengubah pikiran, dan perasaannye mengenai buang air kecil di kamar mandi umum. Desensitisasi sistematis, ya ntu terapi yang digunakannye untuk membantu pasien mengambangkan asosiasi menyenangkan. Ketika benar-benar tenang, seseorang bakalannye mengerti perlunye buang air kecil di kamar mandi yang jauh dari rumah.


Masalah nafkah buat anak nyang orang tuanye cere pasti banyak banget tuh permasalahannye, apalagi si Bapak udeh kawin lagi. Banyak nyang udeh lupain tanggung jawab, padahal pan itu haknye anak, dosa besar tuh kalo ampe lalai ama nafkah. Serem banget emang kalo dibanyangin, kalo urusan bapak udeh lupa nafkahin anak karna kawin lagi mah udeh repot dah urusannye. Korbannye pasti orang tua perempuan, udeh ketampuan ngurusin trus harus berjuang sendiri buat cari nafkah. Luar biasa emang sosok ibu tuh, kaga pernah nyerah ama keadaan, dari waktu ngelahirin kite kaga pernah berkurang tuh kasih sayangnye, mangkanye jangan lupa bahagiain Nyak selama die masih dikasih idup di dunia.


Dulu ade tetangga namanye Erin, hidupnye tuh dulu bahagia banget, ampe kadang suka iri ama dia karna apa nyang dia mau tuh pasti dibeliin. Maenan nyang baru tuh pasti selalu beli, kite selalu seneng kalo maen kerumah die karna banyak juga makananye. Perlengkapan sekolah die juga paling bagus dah keliatannye, jadi kite tuh sering iri gitu ama die knapa bisa beruntung banget. Nah, pas Abahnye tuh di phk kehidupan die tuh mulai berubah tuh. Keadannye tuh udeh kaga kaye pas bapaknye belom di PHK, semua keadaan jadi berubah. Awalnye si Erin tuh rada malu kalo ketemu kite-kite, selalu aje ngibrit kalo mau papasan ama kite.


Liburan nyang lalu, Dèwi ngêjadi saksi pêrtêmuan dua orang têmên nyang udah ora kêtêmu sêlama ampir 22 taun. Salah sêorang têmên Dèwi, Mak Rita, punya bêbêrapah kênalan lama nyang bêrasal dari Banda Acèh. Mêrèka sêbêlonnyah dipêrtêmuin di Yogyakarta wayah pêlatian guru mastêr 22 taun lalu, têpatnyah taun 1998. Hubungan pêrtêmênan nyang kêbina sêlama ampir 9 bulan ora putus bêgonoh baè wayah pêlatian bêrakhir. Pêrtêmênannyah ama êmpat pêmuda asal Banda Acèh ênih têtêp bêlanjut liwat mèdia komunikasi. Pada kêsêmpêtan jalan-jalan kê Banda Aceh bêbêrapah ari lalu, Mak Rita ora nyia-nyiain kêsêmpêtan buat ngubungin têmên lamanyah nyang bêdomisili di Banda Aceh ngarêp diah bakal kêtêmu ama sêmuah têmên lamanyah. Alhamdulillah, akhirnyah diah bisa juga kêtêmu ama salah sêorangnyah ajah.


Seorang anak yang melihat pertengkaran yang terjadi di dalam rumahnye, yang terjadi antara enyak, dan babenye suka bertengkar membuat sang bocah biasanye jadi ketakutan, dan merasa tertekan. Apelagi kalo ntu anak perempuan, biasanye mereka lebih perasa, hingga di khawatirkan pas udeh dewasa dia takut menikah lantara melihat rumah tangga merupakan suatu hal yang tidak menyenangkan. Apelagi kalo masalah rumah tangganye bukan hanya perbedaan pendapat, tapi perselingkuhan, pastinye ntu bocah jadi makin ketakutan dengan keadaan tersebut sehingga membuat die jadi menutup diri dan sampe kaga mau nikah. Butuh waktu buat mereka mengobati masa-masa traumanye, dan memberikan keyakinan bahwa tidak semua rumah tangga seperti demikian adanye.


Apah baè bêntuk kêoraadilan gèndêr nyang disêbabin pêrbèdaan gèndêr? Pêrtama, subordinasi, yakni sikap ngêrêndahin posisi atau status sosial salah atu gèndêr. Misalnyah, sêorang ênyak ora dikasih kêsêmpêtan buat ngambil kêputusan ama nyalurin pêndapêt. Kêdua, stèrèotip gèndêr, yakni pênandaan têradêp suatu kêlompok têrtêntu nyang sêring ngêrugiin ama nongolin kêoraadilan. Misalnyah, pêndapêt bahwa wadon sêring dandan buat narik pêratian lawan jênis. Kêtiga, bêban ganda, yakni bêban gawèan nyang ditêrima salah atu gèndêr lêbih banyak dibanding gèndêr têrtêntu. Misalnyah, wadon punya bêban gawè majêmuk, tapi sêring ora dihargain ama ora dianggêp. Kêêmpat, marginalisasi, yakni pêminggiran aksès sumbêr daya nyang ngakibatin kêmiskinan. Misalnyah, wadon dianggêp sêbagè makhluk domèstik buat ngurus rumah tangga ajah. Kêlima, kêkêrasan, yakni disêbabin olèh anggêpan gèndêr nyang èksis di masarakat patriarki. Misalnyah, adanyah anggapan bahwa wadon onoh lêmah ama ngêjadi objèk sèksual sêhingga nêmpatin wadon sêbagè objèk nyang gampang.


Kalo kita ngunjungin rumah sakit, udah barang tentu kita bakalan nemuin orang-orang yang pada sakit. Kalo kita ngelongokin orang yang lagi dirawat yang di kamar rawatnya rame-rame kayak kelas 2 atawa kelas 3, pasti ada aja kejadian yang kagak ngenakin diliatnya. Kejadian begitu, kayak orang yang muntah atawa yang kencing sembarangan. Pas kita ngelongokin orang yang di kamar rawatnya itu rame-rame, kebanyakan di kamar itu ada orang yang macem-macem. Ada yang tua ama muda, ada juga yang penyakitnya macem-macem. Kalo ada orang yang sakitnya berubungan ama pencernaan, jia bisa muntah. Pas lagi muntah, pasien yang ada dis ebelah-sebelahnya bakal tambah lemes aja ngeliat atawa ngedenger owek-owe’an orang muntah. Lantaran, emang dasarnya lagi kagak napsu makan.


Ngêdapêt kabar Danny Pomanto, Wali Kota Makassar ada di Singapura, Janil Puthucheary, Mêntêri Sènior Nêgara Kêsèhatan Singapura, nyêmpêtin diri buat kêtêmu sobat lamanyah di têngah-têngah kêrèpotannyah sêbagè pêjabat nêgara. Bukan tibang Janil Puthucheary, sobat lama Danny Pomanto laènnyah, Dr. Mohamad Maliki bin Osman nyang ngêjabat Mêntêri Luar Nêgêri Kêdua Singapura ngêlakuin hal nyang sama. Danny Pomanto diajak buat kêtêmu sêmbari nyicipin tèh di Secret Garden, kawasan Raffles City, Singapura. Suasana angêt nyang akrab kêliatan dari pêrjumpaan mêrèka. Kongkoan mêrèka lêbih banyak diisi kongkoan èntèng sêmbari nyampèin agènda pêrjalanannyah sêlama bêrada di Singapura. Ora lupa, Danny Pomanto ngajak kêdua sobatnyah buat nyaba kê Makassar pada Sèptèmber nanti, ngadirin Makassar Eight Festival and Forum.


Mangkanye jangan mentang-mentang kite punya duit maunye makan tuh beli mulu di luar. Apalagi orang nyang suka jijik ama makanan kotor, pasti die milih restoran mahal buat makan makanan nyang enak. Padahal belom tentu tuh makan makanan enak dan bersih di restoran bikin kite sehat. Apalagi kite tau kalo makan di mana-mana tuh tinggi lemak ama kolestrol, apalagi makan daging-dagingan. Kaga jamin kite milih restoran nyang mahal tapi kite selalu sehat tuh kaga jamin, malahan makanan enak tuh banyakan bikin kite kaga sehat. Jadi, jangan anggep nyang penting kite udeh makan di restoran mewah trus jadi sehat, belom tentu lah.


Alsa entu selalu ngerasa takut pas kudu maju atau tampil di depan umum. Pas die ngejelang tampil di atas panggung atau presentasi di depan kelas, die entu ngerasain beberape hal. Pertama, denyut jantung, nadi, dan ritme napasnye makin cepet kagak kayak biasanye. Kedua, die ngerasa mulut dan tenggorokannye kering. Ketiga, tangan, lutut, bibir, dan suara gemetar. Keempat, tangannye entu berkeringet dingin. Kelima, die ngerasa mual dan kagak enak di perut. Keenem, penglihatan berubah. Nah entu die deskripsi dari gejala yang dialamin Alsa pas die ngalamin takut karena demam panggung. Gejala yang Alsa alamin entu emang merupakan gejala demam panggung. Tapi masing-masing orang bisa punya gejala yang beda.


Ada bêbêrapah hal nyang bisa êluh lakuin buat nyêmbuhin troma wayah kêcit, atau sêoranyah ngurangin dampak troma onoh. Nyang pêrtama, cobalah buat ngêrobah pola pikir êluh pada hal-hal positip. Têrus, rèpotin diri êluh ama kêgiatan ampè êluh ora punya waktu buat mikirin troma nyang êluh rasain. Sêlanjutnyah, sêbisa mungkin, jagalah pola molor êluh supaya kondisi awak têtêp bugêr ama sèhat. Abis onoh, êluh juga bisa nyoba buat bêrlibur barêng orang-orang têrdêkêt. Bêrikutnyah, cobalah buat cêritain masalah êluh pada orang nyang êluh pêrcaya. Dêngan bêrbagi ama bêrdiskusi, bêban êluh bakal bêkurang, bahkan mungkin êluh bakal nêmuin solusi buat masalah êluh. Cara laèn nyang bisa êluh lakuin adalah dêngan bantuan psikiater atau psikolog.


Dua ASN di lingkungannye Pemerintahan Kota Cilegon, Muizudin ASN di Kelurahan Gerem dan Netty Kurnianingsih Staf pada Dinas Sosial Kota Cilegon kagak mampu menahan tangis bahagia nye, saat tiba-tiba mendapat hadiah umroh gratis yang diberikan Bank Jabar Banten (BJB) Cabang Cilegon. Mulanye kedua ASN ntu dateng untuk memenuhi panggilannye Wali Kota Cilegon Helldy Agustian di Rumah Dinas, di kawasan Jombang, Kota Cilegon, pada Rabu (21/12). Muiz dan Netty yang menunggu lama kagak mengetahui terkait alasannye pemanggilan dirinye. Keduanye pun tampak gelisah saat menunggu untuk menghadap Wali Kota Cilegon Helldy Agustian. Beberapa saat setelah menunggu, keduanye kemudian dipanggil, dan ditanyakannye terkait kinerja, dan alasan yang membuat keduanye dipanggil. Kagak lama, Walikota kemudian mengeluarkannye map yang seolah-olah berisi teguran diberikannye kepada Muiz dan Netty. "Sekarang ini (surat peringatan) saya serahkan ke kalian. Saya mohon, kalau kinerjanye belum baik diperbaiki. Sudah bagus ditingkatkan lagi. Pokoknye kerja yang bener," kata Walikota Helldy. Keduanye terkejut saat mendapati surat peringatan yang diberikan ternyata bertuliskannye pemenang undian perjalanan religi ke tanah suci Mekkah. Sungguh prank ntu, prank yang sangat mengharukan dan bikin hati jadi girang bener, bener-bener hadiah terindah.


Pada dasarnyah saban orang butuh nyêgêrin pikiran dêngan ngêlakuin liburan. Abis bêrkutat ama gawèan nyang cukup bêrat saban arinyah, pênting bagi sêsêorang buat ngêlakuin liburan, baèk liburan dèwèkan atau liburan barêng kêluarga. Têrlêbih liburan nyang dilakuin barêng kêluarga, ênih bakal ngêbantu êluh punya hubungan nyang lêbih êrat ama anggota kêluarga laènnyah. Ênih juga bakal ngasih kênangan nyang bêgonoh nyênêngin nyang ora pêrnah gampang buat dilupain. Liburan barêng kêluarga bakal nyiptain pêngalaman nyênêngin nyang bisa ngêja êluh ngêlupain bêrbagè macêm masalah idup nyang ada. Liburan barêng kêluarga juga bakal ngêmungkinin diri êluh punya pikiran nyang lêbih antêng ama sêmangêt buat bêraktipitas sêlanjutnyah.


Baju kalo ampe kembar apalagi ama orang nyang kaga dikenal si wajar ye. Pan kite tau model baju tuh ngikutin pasaran nyang lagi trend. Kaga heran mangkanye kalo ada nyang sama. Pan kalo kite liat di toko mana aje, walaupun tempat nyang kite beli mahal tapi kan produkasi baju tiap model kaga cuma satu. Jadi wajar aje kalo suatu saat kite nemu orang nyang bajunye samaan gitu, emang udeh wajar apalagi belinye di toko nyang udeh terkenal. Tapi rasa malu mah pasti ade ya, cuma mao gimana lagi. Kalo mau beda ya kite mending bikin baju sendiri aje tuh jait sendiri.


Belom lama ini, Indonesia lagi kena macem-macem bencana alam. Kalo ngadepin bencana kayak gini yang paling penting nyelametin nyawa dulu, kagak kepikiran yang laen-laen. Sewaktu-waktu, kita kagak pernah tau bakal ngadepin bencana apa kagak. Kalo kita diadepin kayak begitu, kita kudu persiapin diri dari sekarang. Caranya, kita kagak boleh panic. Kita pasti ngerasa ngeri ngadepin bencana, cuman rasa panik yang belebian malah bikin kita kagak bisa mikir jernih kudu ngelakuin apa. Pikiran kita jadi kaco. Itu bikin kita lupa soal ilmu ngadepin bencana alam. Panik juga bikin kita ngelakuin kerjaan yang kudunya kagak kita lakuin yang malah ngebahayain diri sendiri ama sekitaran kita juga.


Takut pas ngelakuin dosa ato kesalahan, tapi bari kite dapet tekenan dari pihak laen, emang bikin kagak memungkinkan buat ngudahin ntu pebuatan. Kalo emang keadaannye begitu, rase takut juge bise jadi penyelamat kite. Jantung nyang degdegan kagak keruan, bise bikin badan gemeter. Aktipitas apepun kalo dilakuin bari gemeteran, mah, kagak bakal ade nyang lancar. Nah, apelagi enih ngelakuin nyang kagak bener. Bae-baenye kite bedoa bae dalem ati biar Tuhan cepet-cepet ngudahin tekenan dari orang laen enoh, biar takutnye kite, dosenye kite, juge bise cepet kelar. Kalo udeh kelar ame paksaan pebuatan entu, pasti bangat bakal jadi ketakutan baru buat kite. Nah, enih nyang bise diatasin ame kite, ato repleksi diri buat ke depannye.


Albert dinikahin sama bininye saat enih karena dijodohin sam orang tuanye Alber. Alber entu sebenernye belom mau nikah. Bahkan pernah die udeh sampe tunangan, tiba-tiba aje ceweknye batalin entu proses perjodohan karena die tau Albert kagak mau nikah. Nah Alber tau kalo entu bikin orang tuanye malu dan sedih. Akhirnye pas beberape taon kemduain, die pun nurutin entu perjodohan laennye. Tapi die masih mau fokus ngurusin salah satu perusahaan babehnye makanye die kagak mau punya anak dulu. Tapi nyatanye, setelah beberape taon kemudian, bininye hamil. Albert dan bininye pun kaget karena tiba-tiba bininye hamil. Entu semua bikin Albert kaget dan takut.


Pêristiwa bêncana alam èmang bisa ngêganggu kondisi psikologis sêsêorang karna ngancêm kêsêlamêtan jiwa ama nyêbabin ilangnyah mata pêncarian. Kêorasêimbangan kondisi psikologis onoh nampak dari gêjala-gêjala sêpêrti syok, mimpi buruk, sulit konsèntrasi, cêmas, waspada sêcara bêlebihan, ama pêrasaan ora aman. Ada kêlompok masarakat nyang kudu ngêdapêtin pêratian khusus dalêm pênanganan dampak psikologis bêncana. Kêlompok onoh adalah lansia, bocah- bocah, wadon, ama pênyandang disabilitas. Bocah-bocah ngêbutuhin pêratian lêbih karna mêrèka bêlon punya kêmampuan buat ngungkapin pêrasaannyah. Sêmêntara wadon ngêbutuhin dukungan sêcara psikologis pascabêncana karna mêrèka ngêmikul bêban ganda, yakni ngêjalanin gawèan sêbagè tulang punggung kêluarga (apahlagi kalu lakinyah mêninggal) sêkaligus ngêlakuin gawèan-gawèan domèstik.


Taun 90-an akir, masih banyak banget got yang di sebelah depan atawa pinggirannya masih banyak kembang. Waktu itu, masih banyak banget kembang soka yang kesebar di sono. Lantaran cakep, warna merah. Putiknya bisa diisep, katanya manis. Bocah-bocah pada demen banget metikin, biar kata adanya di deket got. Lagian, got jaman dulu juga masih pada bening. Masih banyak ikan yang masih bisa idup. Kalo dilongok, banyak ikan gupi ama sapu-sapu. Sering pada nyerokin ikannya. Eh, pas lagi gitu, gerombolan bocah di sono pada berisik bener, jadi ngeganggu anjing yang rumahnya deket sono. Anjing itu langsung nguber para bocah. Jia pada malu, lantaran diuber-uber anjing kecit.


Dulu tuh pas keluarga aye punya mobil tiap pulang kampung tuh maunya naek mobil. Cuma sekarang kan bus-bus udah pada nyaman tuh, mending kite naek kendaraan umum. Udah gitu, kalo mau keluar kota bawa mobil tuh bensin udah mahal, belom lagi tolnya, trus makan kite. Budget nyang keluar tuh bakalan lebih gede dari pada kite naek kendaraan umum. Sekalian aye mao nyobain naek bus nyang bisa sambil tiduran, trus ditambah lagi ada wifinya lagi. Pokoknye udeh canggih dah bus-bus zaman sekarang. Soalnye juga di keluarga tuh nyang bisa bawa mobil cuma atu orang, jadi ngeri juga kalo kaga gantian, apalagi mata udeh ga awas kan.


Saat beli ganyeman di hotel, tiap tamu pastinye berharap dapat ganyeman yang enak, berkualitas, dan bersih. Tapi tamu ntu malahan sebaliknye, die mendapatkan kulit ular yang menjijikkan. Menjaga kebersihan patut dilakukan oleh tiap penjual ganyeman, baik dari skala warung, restoran, hingga hotel sekalipun. Sebab hal ntu berkaitan erat dengan kualitas ganyeman, dan kesehatan para pembeli nantinye. Jika ada kontaminasi sedikit aje, bukan kagak mungkin, hal-hal buruk terjadi. Misalnye pembeli celaka, sakit perut, muntah, diare, atau bahkan alami kejadian fatal lain setelah mengonsumsi ganyeman yang dibeli dari luar. Temuan ganyeman yang kotor, dan kagak berkualitas pun selalu jadi topik pembicaraan hangat. Belum lama ini terjadi di India dimana seorang tamu hotel mendapati 'bonus' menjijikkan dari roti yang dibelinya di sebuah hotel di Thiruvananthapuram, Kerala.


Bukan cuman masa penjajakan, pas orang udah kawin juga awal-awal bakalan tengsin kalo ada yang aneh, kayak kentut atawa tahag yang kenceng. Namanya sering bareng-bareng satu rumah gitu. Kagak bakal bisa ngindar terus. Pernah psa lagi di kamar, baru bangun tidur, laki udah repot mau berangkat subuhan ke mesjid. Kirain lakinya udah berangkat ke mesjid, bininya langsung kentut aja. Pada begitu, langsung ada suara lakinya yang taunya daristadi masih di depan kamar. Dari sono, lakinya ketawa aja cekakakan. Ampe balik lagi ke kamar. Tau lakinya masih di sono, bininya langsung malu. Jia langsung nutupin mukanya lagi pake selimut. Abis itu, jadi keseringan, jadi biasa aja. Malahan jadi bales-balesan kentut.


Makin gede sih aye makin ade perubahan, kaga setakut dulu kalo ngomong ama orang baru. Dulu kan ngomong ama orang baru aje masih takut, tapi sekarang tuh udeh lebih mendingan dah pas punya banyak temen.  Lama-lama ilang tuh rasa takut buat ngomong ama orang baru. Soalnye kan dipaksa tuh buat presentasi sendiri di depan banyak orang. Tapi lama-lama pede karna udeh kenal juga mungkin ama temen-temen di kampus mah. Tapi lumanyan si ada perubahan nyang lebih bae. Emang harus kudu dipaksa dulu baru mau ada perubahan, cuma kalo masalah takut masih ada ampe sekarang juga belom ilang, kayanya emang harus dapet penanganan khusu dah.


Waktu SD pas pulang sekolah jalan kaki. Waktu itu kebetulan lagi kagak gablek duit ama mikirnya masih pagi. Kelas dua yang masuk pagi, pulang jam sepuluhan, jadi belom tapi penter banget panasnya. Jadinya, mutusin buat jalan aja. Pas di jalan rada sepi. Kagak lama ada orang laki gede. Jalan nujunya ke arah yang sama. Jalan cepet banget jadinya. Makin jalan, kok kayaknya itu orang masih ada di belakang. Pas negong kiri di gang, bagusnya udah banyak orang pada di gang itu. Mulai sedikit ngerasa aman. Cuman, itu orang kok masih di belakang juga jalannya. Jadinya, berenti aja, jongkok pura-pura benerin sepatu. Pas berenti gitu, orang gede akirnya jalan di depan. Mastiin jia nujunya laen. Bagusnya, itu orang negong ke kiri lagi kagak ke kanan. Rasanya, badan udah lemes banget kayak diikutin orang gede gitu.


Ada orang yang berasa ngeri kalo sendirian. Kalo kita takut di rumah yang emang udah lama banget kagak diisi, terus kita ngerasa ngeri, itu wajar banget. Cuman, kalo kita ngeri di rumah yang aman tentrem banget, terus kita masih kelewatan ngerinya, jangan-jangan autophobia. Apaan, tuh, autophobia? Jadi, itu jenis fobia yang rasa ngeri kalo lagi sendirian. Bukan sembarang sendirian aja. Orang yang autophobia ini ngerasa ketakutan di tempat yang aman tentrem, yang sering didatengin, ampe malahan di rumah sendiri. Orang yang kayak gini, butuh banget ada orang di deketnya. Kalopun di tempat yang aman tentrem, jia sering berasa ngeri, banyak yang ditakutin, kayak dateng orang kagak dikenal, ngeri ada rampok, malah suka ngerasa ada suara yang kagak jelas.


Elu pernah ngeliat serangga yang banyak di suatu tempat? Aye pernah. Pas entu, aye lagi survei rumah. Awalnye aye liat semua entu bagian rumah bersih, bagus, dan rapi. Tapi pas ke bagian dapurnye, aye kaget, takut, dan jijik bener. Di dapurnye banyak bener kecoak! Kecoaknye banyak yang terbangan juga. Pokoknye di entu dapur bener-bener banyak kecoak. Jelas aje aye jijik bener ngeliat serangga kecoak sebanyak entu. Nah ternyate emang wajar bener kite jijik ngeliat serangga. Soalnye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Jadinye, wajar aje aye jijik bener karena ngeliat serangga kecoak banyak dan ade di mane-mane. Elu makenye kalo lagi mau pindah rumah, kudu survei dan pastiin kebersihan serta hal laennye, ye! Untung aje, aye sebelom fix pindah ke entu rumah survei dulu.


Elu kalo lagi menjelang Hari Raya Idul Adha, pernah kagak ngeliat hewan kurban yang dijejerin di depan lapangan masjid gitu? Nah aye pernah pas kecil. Jadi ceritanye, aye ke rumah nenek-engkong aye karena di sono udeh banyak sodara-sodaranye aye. Terus pas sampe sono, adek-adek sodaranye aye pengen ngeliat hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama tumpukan kotoran kambing yang kagak berhenti keluar dan baunye bener-bener parah. Jelas aje aye jijik bener sama entu kotoran hewan yang kecil-kecil tapi baunye bahkan bikin aye ngerasa mual pengen muntah saking jijik dan baunye.


Pêrmasalahan jamban di Indonèsia bêlon sêpênuhnyah rampung. Aksès sanitasi layak baru ngêraih 77,44% pêr taun 2019 bêdasarkan data Bappênas. Sêmêntara aksès sanitasi nyang aman tibang ngêraih 7,5%. Pakar urban sanitasi, I Nyoman Suartana ngungkapin bahwa paktor pênyêbab pêrmasalahan ênih cukup bêragêm. Mulè dari inprastruktur ampè masalah prilaku ama kêsadaran masarakat nyang têrkait kêidupan sosial, èkonomi, ama budaya. Misalnyah, dêngan budaya nyang udah udah tuman kêncing atau bèrak di sungèi bakal susah wayah pindah kê jamban. Ada juga nyang ora punya tangki sèptik sêhingga pêmbuangannyah juga langsung kê sungèi. Kêmudian, kondisi sosial èkonomi nyang kurang mampu go ngêjadi paktor laèn, têrutama masarakat nyang tinggal di lingkungan kumuh.


Orlan entu paling kagak demen kalo die dapet perlakuan kagak adil. Die bener-bener marah banget kalo dapet perlakuan kagak adil. Die kecewa bener kalo diperlakuin kagak adil. Die sakit ati bener kalo diperlakuin kagak adil. Dan kalo die udeh marah karena diperlakuin kagak adil, mau siape pun entu, bakalan die ajak adu argumentasi, kenape die dapet perlakuan kagak adil? Bisa aje nih penyebabnye Orlan dan temen kelasnye sama-sama telat, tapi dikaih hukumannye kagak adil atau bahkan yang 1 sama sekali kagak dihukum. Misalnye Orlan udeh ngerjain tugas sesuai instruksi, tapi dapet nilai jelek dan banyak disalahin soalnye mendadak ade peraturan baru yang sebelomnye kagak pernah disebutin. Kalo udeh kayak gitu, Orlan ngerasa rugi dan marah karena diperlakuin kagak adil.


Korna entu pas SD nasibnye jelek bener. Orang tuanye selalu berantem dan sering pake kekerasan fisik ataupun verbal. Tetangganye juga pade urakan. Lingkungan keluarga dan lingkungan tempat tinggalnye bener-bener jelek, tapi lingkungan sekolahnye juga jelek. Di sekolahannye entu, para guru kagak peduli kalo ade yang dirundung. Sampe entu korban ngadu dan minta tolong juga kagak diladenin. Makenye pas SD, karena beragam kekerasan fisik dan verbal yang Korna terima dari enyak, babeh, para tetangga, dan temennye Korna jadi sering ngerasa adenye gejala-gejala serangan panik. Kalo Korna mau ketemu orang, mau ngobrol sama orang, gejala serangan paniknye muncul. Tapi pas SMP akhirnye die berobat.


Dampak dihina pisiknyah bisa ngêja sêsêorang ngêrasa dèprèsi, ngêrusak citra awak dirinyah dèwèk, atau bahkan bisa ngêjurus kê gangguan mèntal nyang lêbih bahaya kê dêpannyah. Apah go bêntuk ama rupanyah, bêlajar buat saling ngêhargain sêsama manusia dan ora montên orang sêmata-mata tibang karna pisiknyah. Pênggunaan mèdia sosial milu bêpêngaruh têradêp pêrsèpsi sêsêorang dêngan body shaming. Olèh karna onoh, pilihlah pêsên positip di mèdia sosial, miluinlah akun nyang ngênalin ajakan buat ngênêrima, ngêhargain, ama ngênyintain diri dèwèk. Hindarin akun-akun nyang nonjolin pêntingnyah pênampilan pisik dibanding kualitas diri nyang laèn, apahlagi yang ngandung èjèkan têntang kondisi pisik sêsêorang. Nyok, kita lêbih sêlèktip lagi dalêm milih pêsên di mèdia sosial.


Entah diperlihatkan, atau kagak, anak pasti mengalami perasaan tertentu ketika mendapat bentakan, atau pukulan dari orangtua. Beri waktu pada dirinye, dan Mama untuk menenangkan diri terlebih dahulu. Setelah emosi kite, dan anak mulai stabil kembali, cobalah ajak die berbicara pelan-pelan. Tanyai, dan dengarkan ape yang die rasakan tentang kejadian ntu. Terima ape pun emosi yang dirasakan anak. Hati-hati, jangan sampai sebagai orangtua menyangkal, atau bersikap defensif saat anak sedang menceritakan apa yang die rasakannye. Anak bisa merasa perasaannye kagak valid jika begitu. Jika orangtua mendengarkannye dengan baik, anak dapat merasa ada yang memahami luapan perasaannye. Perasaannye ntu bisa membaik setelah ntu. Begitu juga dengan hubungan kite sebagai orangtua dengannye.


Ape aje nyang mesti disiapin waktu bikin resume atawa data diri kite, Hal pertama nyang kudu kite siapin ntu data diri kite. Buat bikin ringkasan ape aje informasi pribadi kite, ade bagusnye kite kenalin diri dulu ape nyang jadi keunikan ame kelebihan nyang kite punya. abis ntu kite buat ringkasan nyang nggambarin diri kite, kalo nyang lulusan SMA, pastinye kite punya pengalaman organisasi, selaen pengalaman organisasi, sertifikat lomba nyang ude pernah kite dapet juge kagak kalah pentingnye. Apelagi kalo kite punye sertifikasi lomba tingkat nasional ampe internasional nah eni bakal ngebuktiin kite punye kualifikasi nyang cakep di bidang nyang  lagi dijalanin ame cocok ame posisi nyang kepengen dilamar.


Elu tau aroma ujan? Elu suka kagak sama aroma ujan? Nah kalo aye entu suka bener sama aroma ujan. Sbenernye aromanye emang kayak tanah basah aje sih ye, tapi tetep aje tuh aye demen bener sama aroma ujan. Nah suatu hari, tepatnye pas udeh malem, entu hari ujan turun dengan deres bener. Nah aye pun keluar kamar abis entu buka pintu buat nyium bau tanah. Eh boro-boro bau tanah basah khas ujan yang aye demen, yang aye cium malah bau amis! Aye sampe mau muntah saking jijik sama bau amis. Aye bingung darimane asalnye entu bau amis. Semoga aje kagak ade ikan nyasar di daerah rumah aye. Soalnye entu bau amisnye ala ikan. Aye bener-bener jijik sama bau amis.


Kalo laki aye tuh kebalikannye, dia mah mau makan di mana juga lahap. Kadang kalo kaga srek ama tempatnye aye cuma liatin die makan doang. Waktu itu pernah abis jenguk orang di rumah sakit, trus laper mau makan. Liat di situ ade tukang mie ayam. Trus mie ayamnye katanya enak, cuma pas masuk ke tempat makannye aye langsung kaga napsu, soalnye tempat makannye tuh jorok banget, trus keliatannye juga kaga bersih dapurnye. Akhirnye dari pada laki aye bete bilang aja asem lambung lagi naek jadi kaga dipaksa dah tuh buat makan. Mana abangnye dekil banget lagi kaya kaga mandi jadi makin enek aja aye.


Waktu entu sekolahannye Wila lagi ngadain LDKS. Nah pade entu LDKS, semua murid kelas 10 dan 11 wajib ikutan kalo kagak ade alesan yang jelas. Nah tiap murid kelas 10 dan 11 bakalan dimasukin ke suatu kelompok. Satu kelompok terdiri dari murid kelas 10 dan 11. Tiap anggota pun wajib berkontribusi buat kelompoknye dengan cara berpartisipasi pade tiap kegiatan. Nah salah satu kegiatan tiap kelompok entu lomba buat nemuin harta karun yang udeh diumpetin di pesisir pantai. Wila pun udeh nyerah duluan soalnye entu pantai gede bener dan siangannye banyak bener. Akhirnye die malah bangun istana pasir. Eh pas lagi ngegali pasirnye, die ngerasa ade bagian keras di entu pasir. Die pun kaget karena nemuin harta karun yang dicari.


Awal pacaran aye tuh ama laki aye bener-bener jaga image banget. Makan juga pelan-pelan trus dikit, pokoknye masa-masa pacaran mah jaim dah. Tahak aje aye tahan-tahan biasanye kaya kodok tuh kalo mao tahak. Apalagi kentut kan, pasti malu-malu banget dah. Pernah tuh waktu itu di tempat makan aye kaga tahan buat kentut karna jalan malem-malem trus kayanye si masuk angin. Pengen keluarin kentut tengsin banget dah, udeh ditahan sekuat tenaga tapi tetep aje nguluek diperut. Akhirnye aye keluarin tuh dikit-dikit tuh kentut, eh teryata tetep ada bunyinye. Yang bikin malu lagi teryata cowo nyang sekarang jadi laki aye tuh denger.


Kemauan aye buat sembuh dari trauma emang ada, cuma aye takut bilang ama orang tua karna pasti abis aye dimarahin kaga karuan. Alesan aye juga diem ya itu, karna orang tua aye pasti makin parah ngomelin di depan banyak orang, trus aye juga pasti disalahin karna melebih-lebihkan masalah nyang seharusnye bisa diselesain sendiri. Sampe detik ini aje rasa trauma itu kaga bekurang, cuma aye aje lebih berani. Emang begitu kalo berurusan ama orang tua, kite selalu digeranyagin ama rasa takut. Serba salah banget emang rasanye, nyang aye fikirin cuma gimana caranye keluar dari rumah karna aye selalu jadi pelampiasan dan aye kaga bisa ngomong ama berbuat ape-ape.


Takut jan dijadiin alesan buat kagak belajar. Pekara tenggelem enih penting bangat dipelajarin dari beberape sisinye, apelagi care ngatasin ato ngobatin korban. Ade atu metode nyang paling sering diperagain di pilem-pilem, berita, ato di tipi-tipi. Name metodenye resusitasi jantung paru ato disingkat bahasa Inggrisnye jadi CPR. Nyang kalo sekilas, si nyang bantuin neken-neken dada si korban tenggelem nyang udeh dibawa ke daratan. Cuman, sebelon CPR enih, kite kudu mastiin dulu denyut nadi korban ude kagak ade. Buat CPR, si penolong kudu tenang dulu, kagak bole panik. Kalo ude tenang, posisiin korban telentang, terus si penolong di sampingnye, di antare leher ame pundak. Kalo udeh, tumpuk due tangan di dada korban dengan lengan si penolong nyang tegak lurus. Teken dari atas ke bawah. Abis ntu, buke mulut bari tutup idung korban, terus kasi tiupan di mulut due kali tiap sedetik. Ulang terus ntu langkah ampe 30 kali ampe dada korban keliatan mulae ngembang. Met coba!


Acara kawinan merupakan acara yang paling di tunggu-tunggu sama setiap pasangan yang udeh ngejalanin hubungannye udeh cukup lama. Kemudian setelah berjalannye hubungan mereka pasti pengen banget dah buat nikah. Biasanye mereka pasangan pade nyiapin  pernikahannye dengan sungguh-sungguh banget. Kalo yang nikahannye pake pengatur acara biasanye ada acara yang lempar kembang. Nah biasanye ntu lempar kembang kudu siapin juga hadiah bagi yang berhasil dapetin kembangnye pasti dapet hadiah lagi. Waktu ntu pas temen nikahan ngadain lempar kembang, die kasih hadiah deh tuh yang berhasil dapetin ntu kembang biar dapetin hadiah. Hadiahnye ntu coklat ajib banget dah orang yang dapet kegirangan dapetin coklatnye.


Punya utang tuh lebih malu karna orang tuh anggepnye kite kaga mampu beli ape-ape ampe bela-belain ngutang. Trus juga kalo keadaan kite susah kaya bangkrut contohnye, orang laen bukannye malah bantuin nyari solusi malah cuma mau tau urusan kite doang. Abis itu disyukurin tuh paling, abis mao marah juga itu kan karna kelakuan kite sendiri. Ya paling bisa nerima trus cari jalan keluar. Waktu itu aye begitu karna kena pandemi trus usaha langsung anjlok tapi banyak cicilam nyang belon dilunasin. Pikiran udeh campur aduk kalo udeh begitu, ya karna kejebak ama urusan nyang dibuat sendiri. Mangkanye kan banyak orang nyang bangkrut karna utang.


Wayah pinjol mulè marak, Ratna sempat iseng pèngèn cobain. Dia minta adiknya, Rini, buat jadi kontak darurat nyang bakal dihubungi kalo nomor dia kagak aktif. Rini udèh melarangnya buat main pinjol, tapi dia bilang iseng doang daftar. Beberapa bulan berlalu, tiba-tiba, Rini datang kê rumah Ratna katanya pèngèn main. Rini agak bingung karna sêlamè êni mpoknyè kagak pêrnèh inisiatif main kê rumah kalo kagak dipaksa. Ternyata, Ratna cerita kalo dia terjerat pinjol. Rini pèngèn marah, tapi atinyè menahan ntu sêmuè. Rini akhirnya menyuruhnya buat membuat daftar pinjaman di manè saja amè berapa nilainya. Ternyata, ditotal-total, sampè Rp20 jutaan. Akhirnya, Rini merelakan tabungannya buat membayar utang pinjol mpoknyè demi namè baèk kêluargè jugè.


Kite mungkin pastinye malu karena kagak dapat mengelakkan diri untuk kentut. Saking malunye ntu kite bisa aje menahan kentut, atau pergi ke tempat sepi agar bau kentutnye ntu kagak tercium orang lain. Namun, sebenernye kite ntu kagak perlu malu untuk kentut. Kite boleh merasa nyaman, dan santai aje bila kentut. Ntu karena kentut punya manfaat kesehatan. Buang angin atau kentut termasuk tanda sistem pencernaan yang sehat. Menurut sebuah penelitian, rata-rata manusia kentut 5-10 kali sehari. Terkadang ada juga orang yang kentut sampai 14 kali sehari. Jenis ganyeman yang kite gares ntu terutama karbohidrat mengandung zat yang bisa menyebabkan perut kembung. Kentut sangat membantu mengurangi kembung, yang disebabkannye oleh akumulasi gas di usus.


Pas Alsa dan enyaknye serta empoknye belanja bareng buat kebutuhan rumah tangga bulanannye mereka, di entu super market lagi diadain acara gitu. Nah ade 3 hadiah utama, ya entu laptop, ponsel, dan kompor listrik. Cara buat ikutannye entu adalah belanja minimum pembelian 500 rebu buat 1 tiket undian. Nah karena kebetulan banyak yang Alsa, enyak, dan empoknye beli, mereka belanja bulanan sampe 2 jutaan. Alhasil, mereka dapet 4 tiket undian. Eh pas mulai diundi, kaget bener, nomor undian enyaknye Alsa keluar dan dapet kompor listrik. Teruss yang kedua, nomornye Alsa, menang dapet hape. Dan ketiga empoknye Alsa, dapet hadiah laptop. Mereka bertiga kaget bener menangin 3 hadiah undian.


Elu pernah ikutan give away? Terus, elu pernah menangin hadiah give away-nye? Aye pernah. Aye ikutan suatu give away yang diadain sama penggemar dari suatu grup idola yang aye demenin. Aye cuma asal ikutan aje tanpa ngarep menangin hadianye, soalnye yang ikutan entu give away banyak bener. Pas beberape hari kemudian, akhirnye pemenang give away-nye diumumin. Ternyate aye jadi salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Jadilah aye seneng bener sekaligus kaget dapetin hadiah give away yang banyak bener entu. Nah elu makenye kalo ade ape-ape jangan ngarepin menang dan dapet hadiah ye, sekedar ikutin aje, entar tiba-tiba kejutan deh elu dapetin entu hadiah!


Èmètopobia têrmasup dalêm gangguan obsèsip kompulsip, yakni pêndêritanyah ngêmilikin kêcêmasan nyang parah sêhubungan dêngan muntah. Ora ada alêsan pasti ngapah sêsêorang ngêmilikin risiko buat ngêdêrita èmètopobia, tapi bagi sêbagian orang, pobia onoh nongol karna mêrèka kêilangan kêndali atas awak diri dèwèk wayah lagi muntah, sêmêntara nyang laèn ngêrasa jêmbêr dêngan muntah. Maria Kane, sêorang tèrapis NHS CBT, bilang bahwa gêjala utama pobia ênih adalah kêcênderungan buat ngindarin apah go nyang bisa ngêja êluh muntah atau ngêja êluh dêkêt dêngan muntah bêrgantung pada jênis èmètopobia nyang êluh derita. Mênurutnyah, pêndêrita juga bisa lêbih sêring ngêlakuin hal-hal têrtêntu, sêpêrti nyuci tangan lêbih sêring karna ngêri kêna kuman nyang mungkin ngêja mêrèka sakit.


Sêbagè pasilitas publik, kêrêsikan jamban umum sêring kali diabèin olèh para pênggunanyah. Ora gêgêtun kalu êluh sêring nêmuin jamban umum nyang jorok ama cêbrik. Tapi, ada bêbêrapah tips sèhat ngêgunain jamban umum nyang bisa êluh têrapin biar têtêp aman ama kêrasan. Pêrtama, ngêtauin ciri jamban umum nyang rêsik. Ênih amat pênting buat dipêratiin karna jamban nyang cêbrik bakal ngêjadi têmpat tumbuh kêmbangnyah baktèri ama jamur nyang bisa ngêbahayain kêsèhatanluh. Sêlanjutnyah, êluh pêrlu ngindarin buat nyoèl pêralatan atau bênda nyang sêring dipêgang orang laèn dalêm jamban umum. Bêrikutnyah, sêbaèknyah êluh sêlalu ngêbawa pêralatan kêrêsikan pribadi nyang bêukuran kêcit. Têrakhir, êluh kudu ngêrêsikin jamban umum sêudah sêlêsè ngêgunainnyah.


Elu pernah jadi korban bully atau jadi saksi bully? Aye pernah jadi korban bully pas SD. Aye di-bully sama segerombolan temen SD aye yang hobinye nge-bully orang. Aye entu di-bully karena awalnye aye nemenin anak yang mereka lagi bully dan entu anak yang aye belain malah ngefitnah aye. Jadilah aye satu-satunye yang di-bully. Mereka nyinisin dan nyindir aye. Mereka pernah manggil aye cuma buat mojokin aye. Pernah juga aye sampe nangis karena bener-bener ngerasa terintimidasi selama di-bully pas SD. Entu semua bener-bener bikin aye ketakutan tiap dan bahkan aye kayak ngerasa ade beberape gejala serangan panik karena aye ketakutan di-bully.


Kalo kita udah tau repot banget kena fobia kayak gitu, kita kudu ngatasin ketakutan jarum suntik ini. Tenang aja! Ada macem cara buat ngatasin kengerian ama jarum suntik. Sebelom mulai buat ngobatin, kita kudu cari tau dulu gara-gara apa trypanopobia itu nongol. Abis itu, jadi bsa ngepasin pengobatan, lantaran sebab sakita ama obatnya laen-laen. Pengobatan yang pertama pake terapi pemaparan namanya. Nyembuhin pake ini caranya ngebiasain orang yang kena trypanophobia dikasih lait jarum suntik terus. Bisa jadi, pasien bakal diunjukkin atawa malah disuruh pegang jarumnya. Cara kayak gitu ngelatih respon badan ama kejiawaan pasien. Kedua, pake cara koginiti namanya. Cara kayak gini, pasien bakal diajak ngomongin soal rasa ngerinya dia ama jarum suntik. Abis itu, pikiran diganti biat mikirin yang baek-baeknya aja soal jarum suntik. Ngobatin pake cara yang kedua ini kudu dikerjain lebih dari sekali.


Mamangnyah Hèru nyang tinggal di Cirêbon kurang bêgonoh akur ama babanyah. Lalu, diah ngêmutusin pêgi kê rumah Hèru di Yogyakarta. Babanyah Heru adalah abang dari mamangnyah onoh. Wayah awal-awal tinggal di rumah Hèru, mamangnyah ora ngunjukin kalu diah sêorang pêmakè. Sêudah tiga bulan lêbih barulah kêtauan kalu diah têrnyata pêmakè ganja. Diah akhirnyah ngakauin makè ganja udah sêjak lama. Nyang paling nêgangin adalah wayah lagi sakau. Tumannyah, mamangnyah bakal ngêrasa kêdinginan, lalu nutupin sêluruh awaknyah dêngan sêlimut ama kêdua tangan didêkêpin di dada. Sukurlah sêudah sêtaun mamangnyah sadar dèwèk buat ora lagi makè ganja, apahlagi umurnyah udah ngêmasupin kêpala tiga. Hal ênih go bêrkat sêorang wadon nyang karang ngêjadi bininyah ama ngasihnyah dua bocah.


Kadang, anak ntu sulit dikendalikan. Kite pun sebagai orangtua kadang sulit menekan emosi agar kagak meluap saat melihat anak seperti ntu. Itu merupakan hal yang wajar karena orangtua juga manusia yang memiliki batas kesabaran. Namun, anak bisa aje terluka, dan jadi trauma akibat reaksi orangtua yang kasar, termasuk memarahi, dan memukul. Anak yang mengalami kekerasan baik secara fisik maupun secara verbal bisa mengalami trauma. Mungkin orangtua mengerti bagaimane “memukul” bisa menciptakan trauma pada anak. Namun, bagaimana dengan “membentak”? Ternyata volume, nada bicara, dan ekspresi sinis orangtua ketika memarahi anak bisa terasa sangat menakutkan baginye ntu anak. Die bisa merasa dibenci. Apelagi jika orangtua mengeluarkan kata-kata kasar, atau merendahkannye. Ini akan sangat melukai anak. Belum lagi jika anak sering mengalaminye. Ini bisa tumbuh menjadi trauma baginye.


Dulu pernah liat binatang kecil yang percis banget ama kalajengking di kulem. Gara-gara udah ngeri mikir itu kalajengking, langsung guyur pake aer biar jia ke lobang. Lantaran, bentuknya bener-bener sama kalo sekelebatan kita liat. Jia ada japitnya, makanya langsung ngeri ama geli juga liatnya. Taunya itu ketonggeng. Pas nyari tau, ternyata ketonggeng kagak ngebahayain kayak kalajengking. Udah gitu, jia malah bisa nyerang coa. Dipikir, mendingan ada ketonggeng dibandingin coa. Dari situ, saban liat ketonggeng kagak langsung matiin jia. Bener aja, kalo ada ketonggeng yang nongol, coa kagak bakal nongol. Lantaran tau begitu juga, lebih gedek liat coa dibandingin ketonggeng. Lagian, ketonggeng kagak terbang-terbangan kayak coa.


Pengalaman aye diketawain mah kaga cuman di depan kelas, waktu itu emang pas inisiasi anak baru di tempat kuliah aye udeh dikasih nama gecul. Pas itu aye belom tau karna kan mana apal kite kamus Bahasa Indonesia. Terus di sono sebenernya kaga di apa-apain si cuma dipermalukan aje suruh bikin nyel-nyel di depan banyak orang. Aye langsung tertekan dong mana bisa ngelucu dari nama gecul. Sebelumnye udeh ada nyang nyeletuk tuh kalo ampe kaga lucu mah salah aye dikasih nama gecul. Nah makin parah tuh aye tertekennye, pengen pulang rasanye karna rasa malu tuh udeh di ubu-ubun kali dengerin orang pada ketawa.


Ngêrasa jêmbêr atau ngêri muntah umumnyah dianggêp normal. Tapi, kalu rasa jêmbêr ama ngêri nyang dialamin kêrasa bêrlêbihan, bahkan sampè têrus-têrusan mikirinnyah, bisa jadi êluh ngidap èmètopobia. Èmètopobia adalah pobia nyang ditandain dêngan pêrasaan ngêri bêrlêbihan wayah ngêliat muntah atau nyaksiin sêsêorang nyang lagi muntah. Bahkan, mikirin sêsêorang nyang lagi muntah go bisa ngêja pêndêrita èmètopobia ngêrasa amat cêmas. Èmètopobia bisa ngeganggu aktipitas sêari-hari pêndêritanyah. Misalnyah, pêndêrita pobia ênih bakal ngindarin naèk mobil karna ngêri muntah wayah mabok pêrjalanan. Sêlaèn onoh, mêrèka go bakal baè-baè dalêm ngêmilih gêgarêsan biar ora muntah, bahkan ora sêdikit pêndêrita èmètopobia nyang awang kê sumur karna ngêri ngêliat bêkas muntah orang laèn.


Karna aye orangnye jijian ama ludah orang, jadi pas punya bayi aye kaga ragu tuh buat ngelarang orang nyang mao cium bayi aye. Bapaknye aja kalo abisndari luar, kepapar asep rokok aye suruh mandi dulu. Namanye orang tua kan emang lagi seneng-senennye punya orok. Bawaanye pengel usel-usel bae, cuman kan asep rokok tuh nempel di baju. Jangankan di baju, di perabotan rumah kalo ada orang nyang ngerokok di dalem rumah aje bisa ketularan. Mangkanye kite kudu jaga tuh orok dari orang laen ya sekiranye aja ada penyakit trus dari orang nyang ngerokoknye aktip. Kalo kaga tegas begitu kite kaga bisa jagain anak kite sendiri.


Aye kaga ngerti ya knapa ada petugas kesehatan nyang sekarang katanye jutek-jutek. Padahal kan kote bayar ya kaga gratis. Masa cuma beda jenis pembayaran aja dibedain perlakuannye, padahal die juga tau kan tiap bulan BPJS tuh dibayar. Sekarang kalo dapet perlakuan nyang kaga bae mah mending langsung aduin aje, trus kalo udeh keterlaluan tinggal videoin trus sebarin dan biar viral. Kalo udeh kaya gitu kan kapok tuh nyang sewenang-wenang. Lagian kan kalo kite ditempatin di bidang pelayanan mesti tau tuh gimana prosedurnye, aye rasa juga pada diajarin si. Nah karna zaman udeh maju trus teknologi udeh menunjang, kite kudu tuh manfaatin sebae-baenya.


Waktu ane nonton DWP buat memastiin nyang dateng punye informasi nyang lengkep ame nyaman buat nikmatin nyang bakal dikasi, Nyang ngadain Ismaya Live juge bakal dateng Ismaya Live App. Lewat aplikasi eni, nyang dateng bise dapetin semue info nyang nyambung ame festival milik Ismaya Live eni. Mulain dari caranye beli tiket, ampe kalo mau liat susunan lineup, terus ngatur kalo mau beli oleh-oleh DWP, liat jadwal artis nyang bakal manggung, ampe ngebuat jadwal pribadi buat nonton festival bise didapetin caranye gampang banget make aplikasinye Ismaya Live App. Selaen ntu, akun nyang dibuat dalem aplikasi eni juge bakal langsung nyambungin ame Ismaya Lifestyle App nyang ude dikenalin aplikasi membership buat Ismaya Group. Jadinye, nyang gunain bakal dapetin seabregan untung nyang bakal dikasi ame dihadirin ame Ismaya.


Sebenernya kaga bae kalo kite nahan-nahan kentut. Tapi kan kentut tuh ade macem ama rupanye, kadang suaranye menggelegar trus juga kadang kaga ade suaranye tapi baunye kebina-bina. Kalo pagi lagi di rumah trus baru bangun tuh masa nyang bahagia banget tuh karna bisa kentut sesuka hati tanpa harus mikirin malu ama orang. Tapi, kalo udeh di tempat umum kan pasti jaga-jaga bisa-bisa abis kena semprot kalo kentut sembarangan, karna aye sadar diri kalo kentut aye tuh bunyinye kaga bersahabat. Tapi, kalo orang nyang ngarti kentut tuh kaga boleh ditahan sebenernya karna orang operasi aje harus kentut dulu abis itu enakan.


Pada saat waktu aye kuliah di awal tahun aye kuliah, setelah kebahagiaan yang menghampiri karena sebelum dinyatain lulus sekolah menengah atas aye keterima kuliah di universitas negeri yang terbaik di Indonesia, itu rasanye girang banget dah. Setelah adanye kebahagiaan munculan kesedihan yang diawali pas aku lagi sibuk-sibuknye ospek tau-tau dapet kabar kalo ncing aye atau om aye adeknye enyak aye sakit. Sakitnye juga bukan sakit yang ringan, aye bener-bener terpukul banget, karena aye deket banget sama ncing aye satu ntu. Kite sering chat lewat media sosial, dan lainnye, bener-bener deket banget. Waktu die masih sakit aje aye udeh sedihnye kebangetan, tau-tau pas beberapa bulan kemudian, aye lagi mau pergi ngerjain tugas, tau-taunye aye dapet kabar kalo beliau meninggal, disitu aye sedihnye luar biasa, sedih banget-banget sampe gabisa di ungkapin pake kata-kata, aye bener-bener berusaha tegar karena aye lagi naik motor.


Mungkin êluh udah sêring nêmuin orang-orang nyang ngêludah langsung kê tanah, têrutama di têmpat umum. Sêkali go bukan di têmpat umum, êluh têtêp ora boleh ngêludah dêngan cara bêgonoh, yak. Onoh karna sêudah ngêludah, sêcara ora sadar êluh mungkin bakal nyêka mulut dêngan tangan. Kêmudian, êluh mungkin lupa nyuci tangan ama ora sêngaja noèl sêsuatu atau jabat tangan dêngan orang laèn. Olèh sêbab onoh, pilihan têrbaèknyah adalah ngêludah kê tisu, lalu ngêbuangnyah kê têmpat sampah nyang bênêr-bênêr ditutup rapêt. Sêudah onoh, lanjutin dêngan nyuci tangan ngêgunain sabun ama aèr. Buat nyêgah pênyêbaran pênyakit nular, êluh go bisa ngasih èdukasi ênih kêpada orang laèn biar ora ngêludah sêmbarangan. Di samping onoh, kasih tau juga bahaya ngêludah nyang ora pada têmpatnyah, yak!


Menabung merupakan suatu hal yang kudunye diajarin dari sejak dini. Bukannye anak diajarin pelit sama diri sendiri, tapinye maksud dan tujuannye biar die bisa bijak dalam menggunakan uangnye, kaga boros dan foya-foya sehingga dengan nabung die jadinye paham yang mane kudu dibeli penting mane kaga. Dan juga kalo mau beli ape ape kaga selalu dapetinnye dengan gampang, tapi dengam cara die nabung die bisa beli benda yang die mau pake duitnye sendiri. Karena dengan kepengen sesuatu terus belinye dari hasil kite bisa nabung pasti beda rasanye, kite pasti girang. Dengan nabung kite kepengen beli laptop buat sekolah bisa kebeli rasanye girang banget dah.


Sêbêrapah go mênariknyah jalan-jalan, ada sisi laèn nyang juga pêrlu dibahas, yakni ngatasin rasa cêmas ama panik wayah bêrada di têmpat asing nyang bêlon pêrnah disaba sêbêlonnyah. Kadang wayah bêrada di têmpat asing, suasana mampu nguasain pikiran sêsêorang nyang kêmudian nongolin rasa panik bêrlêbih. Sêbêlon êluh ngêbaur ama orang-orang baru di têmpat nyang baru, pastiin buat êluh ngêtauin pribadi sêpêrti apakah diriluh. Saban orang puguh ngêmilikin kêpribadian nyang bêrbèda ama saban pribadi ngêmilikin caranyah dèwèk buat ngêjalanin arinyah. Mulèlah bêrtanya kêpada diriluh pêrtanyaan-pêrtanyaan sêdêrhana sêpêrti, "Apahkah guah bisa bêgawè di lingkungan nyang ramè?" Sêudah onoh, carilah solusi buat ngatasin pêrmasalahan nyang mungkin bakal êluh adêpin di têmpat nyang baru. "Apah nyang kudu guah lakuin kalu têmpat magang guah rècèt?" Dêngan êluh ngêtauin sêpêrti apah diriluh, êluh bisa nyiapin diri ama bêbênah diri buat nyambut lingkungan baru.


Momen nyang kaga pernah aye lupain tuh ya pas aye nikah, aye pan berharap hari pernikahan itu jangan ampe diulang-ulang. Aye berharap kalo pernikahan aye bertahap ampe tua. Jodoh emang jadi rahasia Tuhan ye, kite kaga pernah tau tuh dateng kapan, di mana, dan ama siapa. Selama ini pan kite banyak denger cerita nyang pacaran lama gagal trus pacaran bentar nikahnye kaga bahagia. Sebenernye bukan perkara kite nyang salah pilih cuma emang perjalanan hidup nyang kaya gitu. Aye juga kaga nyangka kalo bakal laki aye tuh senior aye pas SMP, dulu mah saling kaga kenal eh pas udah gede malah jadi jodoh.


Kelahiran emang hal nyan,g ditunggu-tunggu setiap pasangan suami istri. Tapi kite juga kaga boleh terhanyut ama suasana, kesehatan kite juga perlu diperhatiin apalagi nyang ngelahirinnye normal, ada beberapa nyang harus diperhatiin buat perawatannye. Pertama, duduk di atas bantal nya g empuk. Kedua, kompres tuh bagian nyang dirasa nyeri, kompresnye pake aer nyang dingin. Ketiga, jangan lupa bersiin bagian nyang abis dijait ama lap dibersiinnya dari depan ke belakang ye biar kaga kena bakteri. Keempat, kalo masih nyeri biasanye minum obat pereda nyeri. Kelima, jangan lupa konsul ama dokter terkait perkembangan jaitannye, biar kaga ada infeksi. Perawatan ibu kelar lahir emang mesti diperhatiin,  jangan ampe lengah karna akibatnye bisa fatal.


Waktu kecil tuh aye demen banget ngebolang. Jadi maennye juga jauh dah ampe kali. Dulu mah pas aye kecil orang masih pada sering ke kali. Ada nyang mancing, nyuci, ampe nyang tibang berenang aje si masih banyak. Kondisi kali zaman dulu mah masih bagus belom kena limbah. Tapi ati-ati juga si, kalo pun bisa renang tapi kudu ati-ati kalo berenang di kali. Pas itu aye lagi berenang bedua sepupu. Berenangnye mah cuma dipinggir trus masi cetek lagi. Waktu itu arusnye emang lagi kenceng, trus gara-gara keasikan hampir aja aye kebawa ama arus. Kalo pas itu sepupu aye laga buru-buru narik tangan aye, bisa tenggelem kali soalnye aye kaga bisa berenang.


Aye punye kenalan ada seseorang perempuan dirinye kaget banget pas tau dirinye die hamil. Awalnye die mau gugurin kandungannye karena ntu bocah bukan lah seorang bocah yang die inginin. Ya ntu lah namanye idup ada yang bener-bener menanti banget hadirnye bayi berusaha banget buat dapetinnye. Ade juga yang kaga pengen malahan dapet. Die kaga pengennye karena ngedapetin ntu anaknye dengan jalan yang kurang tepat. Jadi die Hamil sebelum menikah atau sebutannye sekarang ntu hamil di luar nikah makanye die jadi kaget banget dan gamau banget. Tapi Alhamdulillaah lakinye mau tanggung jawab, dan die udeh dinasehatin orang-orang Alhamdulillaah mau dengerin orang-orang jadi die kaga jadi ngegugurin anaknye.


Tiba-tiba aje orang tuanye Delvano ninggalin Delvano sendirian di rumah dengan alesan kudu ngerawat engkongnye Delvano yang kritis di rumah sakit. Delvano pun heran, engkongnye yang mane? Setau Delvano, semua orang tua dari orang tuange udeh pade meninggal. Delvan pun akhirnye nyimpulin kalo entu adalah engkong yang masih keluarganye walaupun bukan orang tua dari orang tuanye. Delvano pun akhirnye ngerjain tugas di kamarnye sendirian. Pas lagi fokus ngerjain tugas, ade suara berisik dan gerotak-gerotak di lantai bawah. Delvano pun heran dan mulai agak takut karena kalo entu adalah orang tuanye, pasti enyaknye udeh manggil dari pas awal masuk rumah. Akhirnye pas Orlando turun ke bawah buat mastiin, entu lampu masih gelap semua. Wajar aje kan kalo Delvano makin yakin ade yang kagak beres dan die makin panik? Terus pas Delvano beraniin diri buat nyalain lampu, "Surprise!" Teriak enyak, babeh, dan empoknye. Rupanye mereka nge-prank Delvano dengan seolah-olah ade penyusup pas die sendirian di rumah. Jelas aje Delvano kaget karena entu prank.


Rumah yang nyaman merupakan kedemenannye setiap orang. Ngedekor rumah biasanye hobinye cewe tapi ada juga lelaki yang pade demen ngehias rumahnye. Saat ini ngedekor rumah ala ala atau biasa orang sebutnye estetik, biar instagramable menjadi hobi baru orang-orang baik yang orangtua atau bahkan anak-anak remaja. Bejibun orang pade demen ngehias rumahnye sampe hal-hal yang kecil aje di cari ornamennye dibikin yang lucu. Saat ini makanye bejibun orang pade bisnis jualan perabot rumah tangga ya estetik, karena melihat pasar perabot cukup bejibun dimintai, ada yang jual murah banget sampe yang mahal banget semuanye tergantung kualitas dan bentukan ntu barangnye. Salah satu penjual barang-barang homedecor di media sosial Instagram ngadain give away buat para pengikutnye. Ntu akun penjual homedecor udeh bejibun yang mengikutinye, karena barang yang dijual emang bagus-bagus dan beragam jadi semuanye orang pade demen, dan dijadiin gacoan untuk orang yang pade demen ngedekor. Nah karena waktu ntu ntu akun ngadain undian yaudah dah tuh ikutan, Alhamdulillaah menang yekan rasanye girang banget dah aye rasanye.


Lembaga test masuk Perguruan Tinggi (LTMPT) menyebut Seleksi Nasional Masuk Perguruan Tinggi Negeri (SNMPTN) pada 2022 telah diikuti oleh 612.049 pendaftar. Wakil Ketua II LTMPT Eduart Wolok mengatakan dari keseluruhan pendaftar sebanyak 120.643 orang telah diterima di 125 perguruan tinggi negeri (PTN) impiannya. Ini mengartikan ada 490.406 calon mahasiswa yang belum lulus atau diterima di SNMPTN, tetapi tidak perlu berkecil hati lantaran akan ada jalur penerimaan berikutnya yaitu UTBK SBMPTN. Kendati demikian, untuk masuk ke PTN calon mahasiswa dapat melalui tiga jalur, yaitu SNMPTN dengan kuota penerimaan minimal 20 persen dari kuota keseluruhan. Kedua, adalah Seleksi Bersama Masuk Perguruan Tinggi Negeri (SBMPTN) di mana kuota untuk perguruan tinggi Satker dan BLU minimal 40 persen dan Perguruan Tinggi Badan Hukum minimal 30 persen dari total keseluruhan peserta.


Pemuda kelahiran Pulau Kemaro ntu adalah generasi pertama dari keluarganye yang berprofesi sebagai penyelam Sungai Musi. "Orangtua saya pedagang ikan di pasar. Dulu dilarang menyelam sama orangtua tapi lama-lama saya nyelamaja, hahaha..." kata pria 26 tahun ini tertawa mengingat tingkah lakunye. Di pulau yang terletak di tengah Sungai Musi ini, hampir 70% penduduknya merupakan penyelam. Karena Sungai Musi ntu menjadi jalur kapal pembawa kayu, maka warga pulau terbiasa menyelam untuk mengambil kayu-kayu yang terbawa aliran sungai dan dijual ke siapepun yang membutuhkannye. Namun, kejadian menggemparkan pada 2006 mengubah arah para penyelam. Kala ntu, kelompok penyelam dari kawasan Tangga Buntung menemukan arca perunggu berlapis emas. Temuan itu kemudian dijual ke luar negeri senilai Rp1 miliar.


Venna Melinda ama Ferry Irawan ngêgêlar acara lamaran pada Rêbo, 9 Pèbruari 2022. Acara onoh dihadirin olèh kêluarga, kêrabat dêkêt, ampè bocah-bocah Venna Melinda. Tapi, ada insidèn nyang ngêja Venna Melinda ama Ferry Irawan jêngah di acara pênting onoh, yakni wayah Venna Melinda salah nyêbut nama calon lakinyah. Diah sêmpêt salah nyêbut nama calon lakinyah ngêjadi Ferry Salim, padahal nama calon lakinyah adalah Ferry Irawan. Ênyak Verell Bramasta, Athalla Naufal, ama Vania Athabina onoh nyêbut paktor usia ngêjadi pênyêbab dirinyah salah sêbut nama. Mêski bêgonoh, diah têtêp bêsukur acara lamaran nyang digêlar di D'Banquet Pantèi Mutiara, Penjaringan, Jakarta Utara onoh bêjalan lancar.


Hidup kagak selamanye sesuai dengan ape yang kite kehendaki. Bahkan terkadang sangat jauh dri apa yang sudah kita susun dan rencanakannye. Beberapa orang bisa menerima keadaan ntu dengan sangat lapang, selebihnye akan merasa bahwa hidup memang kagak adil baginye. Kagak hanya keadaan, namun kite juga bisa merasa bahwa orang lain kagak bersikap baik, dan kagak bersikap adil kepada kita. Misalnye aje, untuk kasus yang sama kita mendapatkan perlakuan yang lebih buruk atau menyakitkan daripada orang lain yang juga memiliki pengalaman yang sama dengan kita. Segala bentuk amarah mungkin sudah tuntas diungkapkannye. Namun kagak kunjung memberikan kelapangan untuk hati kita. Rasanye masih aje ada yang membuat kite gedek, merasa sangat tersakiti bahkan mungkin enggan untuk melakukan hal tersebut lagi.


Waktu nyang paling pas ntu kalo dimane kite jaman sekolah sma, aye kagak aktif ngikut organisasi semacem OSIS, atawa pramuka. Aye pernah nyoba tapinye aye gugur ame senior OSIS makenye aye penasaran dari tempo jaman SD, SMP, SMA kagak pernah ngerasain jadi anggota OSIS atawa Pramuka aye pernah aktif tapinye akhirnye pas ude naek kelas aye kagak aktif lagi soalnye kaga ade eskul buat nyang kelas 12. lumayan sedih aye kagak pernah nyetak juare semase SMA, sertifikat juare semase SMP serase kagak gune tapinye berharge cuman buat aye doang, Sertifikat jaman SMA penting bangat buat ngdaftar ke perguruan tinggi. Aye pernah tuh ngikut olimpiade tetapinye kagak nyetak prestasi, makenye dari ntu nikmatin ame gunain dah waktu remaje kite nyang paling bagus, cetak moment indah selame bise ame mampu, supaye jadi kenangan nyang bise jadi kenangan di waktu kite ude gede.


Hal yang paling bikin kite ntu nyesek adalah saat dimane kite ntu ketika udeh nyaman dengan pekerjaan kite, dalam beberape macam hal keadaan yang udeh ada di kantor. Seperti halnye ya ntu jarak dari tempat tinggal ke kantor jaraknye mudah ditempuh, banyak kendaraan umum yang bisa digunakan sehingga menghemat biaya. Kemudian, sistem kerjanye yang sesuai, suasananye kantor yang ajib menenangkan, dan yang paling utama lingkungan kerha, seperti atasan kite, teman dan lainnye sangat bisa diajak kerja sama, jadinye bikin kite jadi nyaman di ntu kantor. Dan yang terakhir gajinye, sebenernye untuk beberapa orang gaji yang utama tapi kalo gaji banyak hati kaga bahagia buag ape kalo menurut aye pribadi. Kantor yang memfasilitasi segala macemnye membuat karyawan bakalan betah kerja di ntu tempat. Hal yang udeh bikin nyaman ntu membuat kita jadinye susah keluar dari zona nyamannye. Akhirnye sampe di satu titik kantor yang udeh kita cintai, mengeluarkan kite, sedih banget pasti rasanye, dan kecewa apelagi sistemnye PHK yang tiba-tiba sungguh mengejutkan, tapi ya mau begimane lagi yekan.


Elu tau kagak, kalo berhasil beli barang setelah nabung, elu entu bisa ngerasa seneng? Emosi seneng entu bisa muncul karena elu berhasil beli barang yang elu incer dan berhasil ngelewatin masa-masa pas elu kudu sabar karena kagak jajan dan kudu nabung. Pas elu ngerasa seneng karena berhasil beli barang setelah nabung, elu juga bisa ngerasa lega karena barang yang diincer udeh elu dapetin dan elu kagak ade utang. Selaen bisa seneng setelah elu berhasil beli barang yang diincer, elu juga bisa ngerasa bersyukur, bangga, tenang, dan laennye. Intinye dari keberhasilan nabung buat beli barang yang diincer, elu bisa ngerasain berbagai emosi positif, kagak cuma seneng aje.


Mangkanye sekarang aye tuh kaga terlalu ngikutin fashion nyang kekinian, karna kalo lagi hits banyak orang nyang pake trus resiko ada baju nyang sama ama orang asing tuh pasti lebih gede. Mangkanye aye kaga begitu suka ikutin model baju nyang lagi banyak orang pake. Emang sih kaga sama plek ketiplek sama, cuman kan mirip banget. Waktu itu pernah mao kondangan, eh tau-tau motif bajunye tuh semua hampir sama. Eh pas sampe tempat kondangan, ade lagi orang nyang pake baju sama, ampe warnanye juga ikutan sama. Emang pas itu tuh lagi model baju kebaya putu baru, jadi orang-orang banyak nyang punya.


Kalo kite punya anak, kite juga mesti tau tuh ruang lingkup die, seenganye lebih peduli ama kawan maen dari tuh anak. Karna kalo kite diemin gitu aje bisa-bisa anak jadi korban bully tapi die takut buat bilang ke ngadu trus disimpen sendiri. Kite juga mesti deket ama anak supaya anak lebih terbuka jadi kaga sungkan buat cerita hal pribadi ke kite sebagai orang tuanye. Soalnye kite kaga mungkin kekep anak ktie dari dunia luar, kalo udeh gede die mesti bisa ngelawan kalo die disakitin. Jadi, tugas kite sebagai orang tua tuh cuma dukung die biar kaga jadi anak penakut apalagi jadi korban bully.